
Minamahal na Lider ng Paaralang Sabado,

Amin itinatampok sa quarter na ito ang Trans European Division, na namamahala sa gawain ng Seventh-day Adventist Church sa mga sumusunod na mga bansa at teritoryo:  Aland Islands, Albania, Bosnia at Herzegovina, Croatia, Denmark, Estonia, Faroe Islands, Finland, Ireland, Isle of Man, Jersey, Latvia, Lithuania, Montenegro, Netherlands, North Macedonia, Norway, Poland, Serbia, Slovenia, Sweden,  United Kingdom of Great Britain at Northern Ireland, at Katimugan bahagi ng Cyprus.

Ang rehiyon ay tahanan ng 208.3 millyong tao, kasama ang 91,496 na mga Adventista.  Tumbasan iyan ng isang Adventista sa bawat 2,276 tao.   Ang bahagi ng espesyal na handog na lilikumin sa huling Sabath ng kwarter na ito’y magtataguyod ng apat na proyektong  nakatala sa ibaba.

Dadalhin kayo ng kwarter na ito sa likod ng mga eksena sa apat na mga bansa upang makita kung paano gumagawa ang Dios sa kamangha-manghang paraan,  sa paghaplos sa buhay ng mga tao at gamitin sila upang pagpalain ang iba.  Tinitiyak ko sa inyo at sa mga taong binahaginan ninyo, na magkakaroon ng inspirasyon tulad ko nang itala ko ang mga taong nagbahagi ng kanilang mga kasaysayan,

Kung nais ninyong maging masigla ang inyong Paaralang Sabadong Klase nag-aalok kami ng mga larawan, videos at iba pang materyales upang maisama sa bawat misyong kuwento.  Marami pang mga informasyon ang nasa ibaba  ng bawat kuwento. 
Sundan Ninyo kami sa Facebook.com/missionquarterlies upang basahin at ibahagi ang mga kuwento at e-download ang mga larawan at maikling mga videos na naglalarawan ng mga kuwento.
E-download ang PDF version ng Youth/Adult Mission quarterlies sa am.adventistmission,org /mq-adult at ang Children’s Mission quarterly sa am.adventistmissionor/mq.children.
Ang Mission Spotlight videos ay malayang e- download o stream sa am.adventistmission.org/ mission-spotlight.
Salamat sa inyong suporta sa Adventist Mission sa buong mundo – na nakabatay sa Biblia at nakatuon sa misyon!
Opportunities
Ang Ikalabintatlong Sabadong Handog ngayong kwarter nak ilala ring quarterly Mission Proect Offering ang magtataguyod ng apat na proyekto sa Trans-European Division.
· Pagtatatag ng Family Mission Center OIKDS church plant, Heksinki, Finland.
· Pagpapalawak ng KQMPAS, ang unang Adventist Primary School in Poland, Podagra Lesnar, Poland.
· Muling pagpapatayo ng Seventh-day Adventist Church, Zagreb, Croatia
· Pagkakaloob ng “SafeSpace” outreach hubs in community school, England, United Kingdom,
Natagpuan Ang Pamilya sa  Mga kalsada ng Helsinki.    –     October 3
Finland.    -   Jenny.           
Nang araw ng taglamig na iyon hindi naghahanap ng simbahan si Jenny sa sentro ng lungsod ng Helsinki - nananalangin siya para sa kanyang mga kaibigan."
Tatlong buwan pa lang ang nakalilipas, sinimulan niya ang isang personal na paglalakbay ng pananampalataya. Habang naghihintay sa kanyang inang may nakatakdang kunsultasyon sa doktor, naglakad-lakad si Jenny sa mga lansangan, tahimik na humihiling sa Diyos ng isang Kristiyanong komunidad. Halos agad-agad, naramdaman niya ang udyok na maglakad sa isang partikular na kalye malapit sa isang abalang plasa.
Ang desisyong iyon ang nagpabago sa lahat.  Doon, may isang bagong tatag na iglesia ng Seventh-day Adventist sa Helsinki. Isa sa mga boluntaryong nag-aabot-kamay ang lumapit sa kanya na may hindi inaasahang tanong. 'May sumulat na ba ng tula para sa iyo?' Nang sumagot siya ng wala, humiling sa kanyang magbigay ng tatlong salita. Ang isa sa mga ito’y 'kapayapaan.'"
Habang nag-uusap sila, inamin ni Jenny na naniniwala siya sa Diyos, ngunit hindi pa niya napagtatantong Kristiyano ang grupong iyon.   Nang ipaliwanag nilang nag-aanyaya sila ng mga tao para sa Iglesia.  Si Linda na isa ring boluntaryo ang nagbahagi tungkol sa OIKOS House.  Nagpalitan sila ng impormasyon sa pakikipag-ugnayan, at kasunod nito ang isang simpleng paanyaya."
Pagkaraan ng dalawang linggo, pinindot niya ang doorbell ng OIKOS House. 'Inaasahan ko ang isang gusali ng sambahan,' sa ala-ala ni Jenny na may kasamang ngiti.   'Naisip ko, paano kaya kung may isang pamilya lang ang naghahapunan sa loob?   Ngunit nanalangin ako, "Panginoon, Ginuguwardyahan Mo ako rito - kaya patuloy Mo akong gabayan."'"
Mainit siyang tinanggap.  Likas na dumaloy ang pagsamba patungo sa mga usapan sa maliit na grupo, at ang mga estranghero’y mabilis na naging mga kaibigan. 'Parang pamilya agad ang pakiramdam,' sabi niya, 'Kaya, nagpatuloy lang ako sa pagpunta.'
Lumaki si Jenny sa isang magkahalong relihiyosong background, kung saan ang kanyang mga magulang ay nagmula sa dalawang magkaibang relihiyon.  Gayong pa man ang pagsisimba’y hindi kailanman naging permanenteng bahagi ng kanyang buhay.  Bilang isang kabataan, namuhay siya sa isang sekular na pamumuhay at nasadlak sa isang masakit na relasyon na nag-iwan sa kanya ng sugat sa emosyon."
‘Napakasakit ng naramdaman ko at naghahanap ako ng makakapitan,’ sabi niya. ‘Alam ko ang tungkol sa Diyos, at Iyon ang huli kong pag-asa.’ Sa labis na kawalan ng pag-asa, nanalangin siya, ‘Kung talagang nariyan Ka, tulungan Mo po ako.’
Sumagot ang Dios.
Habang nagsisimula si Jenny na bumuo ng isang personal na relasyon kay Hesus, natagpuan niya ang lakas upang iwanan ang relasyon at ang kanyang lumang paraan ng pamumuhay. Sa pananalangin, gumawa rin ang Diyos ng isang bagay na hindi niya akalaing posible — inalis Niya ang kanyang galit at pait.
Napagtanto kong hindi ko na siya kinapopootan (ang kasintahan na nagtaksil sa kanya),’ sabi niya. ‘At sinabi ko sa kanyang inalis na ni Hesus ang galit.’  Sa pamamagitan ng pagpapatawad, naibahagi ni Jenny ang mabuting balita sa kanyang dating kasintahan — isang bagay na sinabi niyang hindi niya kailanman magagawa sa sarili niyang kakayahan."
"Matapos lumayo sa kanyang lumang pamumuhay, naranasan ni Jenny ang isang tahimik na panahon ng paglago — oras kasama ang Diyos, ang kanyang pamilya, at panalangin para sa mga bagong kaibigan. Sinagot ang mga panalanging iyon sa pamamagitan ng OIKOS House."
Ang pinakagusto ko sa OIKOS ang pamilya nito,’ sabi niya. ‘Lahat ay tinatanggap kung ano sila. Mga tao mula sa napakaraming iba't ibang pinagmulan — at talagang nagiging maayos ang lahat.’ 
Sa pamamagitan ng komunidad, nakilala ni Jenny si Timi, na naging bahagi ng orihinal na core team ng OIKOS. Lumago ang kanilang pagkakaibigan tungo sa isang relasyong nakaugat sa pananampalataya, panalangin, at layunin. Matapos ang siyam na buwan ng pakikipag-date, sila ay naging engaged sa panahon ng ARISE discipleship program at ikinasal noong Hulyo 2025."
Nakibahagi rin si Jenny sa ARISE Finland, isang tatlong buwang discipleship at outreach program na ginanap sa silangang Finland. Dito, ang pag-aaral ng Bibliya, pamumuhay sa komunidad, at mismong paglubog sa outreach ang nagpalalim ng kanyang pananampalataya."
‘Ang pinakamahalagang bagay na natutuhan ko,’ sabi niya, ‘Na ang Diyos ay pag-ibig. Kapag nakita mo iyon,  nagkakaroon ng iisang kahulugan ang buong Bibliya.’  Ngayon, nag-aaral si Jenny ng early childhood education sa University of Helsinki, naghahanda para sa hinaharap na puno ng paglilingkod. Sila ni Timi ay naninirahan malapit sa OIKOS House, ilang minuto lamang ang layo mula sa kung saan niya unang pinindot ang doorbell."
Kung lilingunin ang nakaraan, malinaw na nakikita ni Jenny ang kamay ng Diyos — mula sa isang simpleng panalangin sa isang kalye ng lungsod patungo sa isang espirituwal na pamilya, isang panumbalik na buhay, at isang pusong handa para sa misyon.  ‘Hindi ko napagdugtong-dugtong ang mga detalye noong una,’ sabi niya. ‘Ngunit ngayon ay nakikita ko na — ginagabayan ako ng Diyos sa buong daan.’
Sa buong Finland, maraming kabataan, tulad ni Jenny, ang naghahanap ng komunidad, layunin, at isang lugar kung saan ang pananampalataya’y nararamdamang personal at isinasabuhay. Ang bahagi ng Thirteenth Sabbath Offering sa quarter na ito’y makatutulong sa OIKOS House na mapalawak ang ministeryong iyon sa pamamagitan ng paglulunsad ng isang bagong sambahan na idinisenyo lalo na para sa mga pamilya. Kung paanong inakay ng isang simpleng paanyaya si Jenny sa isang kalye sa Helsinki  tungo sa isang espirituwal na pamilya at bagong buhay kay Kristo, tumutulong ang inyong mga handog sa misyon na lumikha ng mga espasyo kung saan matatagpuan ng mga tao ang Diyos, makakahanap ng kinabibilangan, at makapagsisimula ng kanilang sariling paglalakbay ng pananampalataya."

Story Tips
·  Show the location of Helsinki, Finland on a map.
·  Download photos for this story from  Facebook: bit.ly/fb-mq.
·  Share facts related to Finland (see below)
Mission Post
·  The first Seventh-day Adventist in Finland. was a sea captain—A. F. Lundqvist, who, while docked at Liverpool, England in 1885, bought Uriah Smith’s Daniel and the Revelation and Ellen White’s The Great Controversy from a colporteur. He remained a faithful church member until his death in 1955, aged 97.
·  The first Church worker in Finland was a Swedish canvassing leader, Emil Lind, who was sent to Finland in 1891. He found the work difficult and was even threatened with exile to Siberia.
·  In 1892, the Swedish Conference president, Olof Johnson, and two Bible workers, Augusta Larsson and Matilda Lindgren, came to Helsinki. Because foreigners could not hold public meetings, Johnson held them in his own home.























Sa Bawat Hakbang  Isang Digmaan.   -  Finland  -   Joe. October 10
Halos pabalik-balik si Joe nang maraming ulit.   Umaga ng Sabbath nang una siyang pumunta sa OIKOS House sa Helsinki, tumututol ang buong kalooban niya sa pagpunta.  Bagama't bago pa lamang siyang nagsisimula ng kanyang paglalakbay sa pananampalataya, matindi ang bigat ng pagkabalisa nang umalis siya sa kanyang bahay, naglakad patungo sa istasyon ng tren, sumakay sa tren, at muling naglakad patungo sa isang hindi pamilyar na bahay.
"Pakiramdam ko isang pakikipaglaban ang bawat hakbang ," ala-ala ni Joe. "Hindi ko pa alam ang tungkol sa espirituwal na pakikidigma noon—pero alam kong may lugar na ayaw akong papuntahin." Dapat tumagal lamang ng limang minuto ang huling paglalakad mula sa istasyon. Sa halip, umabot ito ng labinlimang minuto—at tatlong panalangin
Nakatayo sa labas ng pinto, nag-atubili si Joel.  Paano kung hindi nila ako tanggapin? naisip niya.  Pinindot niya ang doorbell, habang sinasabi sa sarili na kung walang sumagot sa loob ng limang segundo, tatakbo siyang pauwi.  Bumukas agad ang pinto.
Sa pamamagitan ng mga mainit na ngiti at tapat na pagtanggap, napawi ang takot na buong umagang sumusunod kay Joe. "Para bang tumawid ako sa isang harang," sabi niya. "Nawala ang pagkabalisa sa sandaling humakbang ako papasok."
 Sa unang pagkakataon, iba ang naging pakiramdam sa sambahan. Ang paglalakbay ni Joe patungo sa pintuang iyon ay nagsimula pa bago ang Finland.  Ipinanganak sa Thailand sa isang amang Fino  at inang Thang, ginugol ni Joe ang malaking bahagi ng kanyang kabataan sa pag-aaral sa mga eskwelahang Adventista. Natutunan niya ang mga kuwento sa Bibliya, umawit ng mga himno, at nagdasal bago kumain—ngunit malayo sa kanyang damdamin ang pananampalataya.
Naniniwala akong may Diyos," sabi niya. "Pero hindi ko Siya kilala nang personal."
 Noong labintatlong taong gulang si Joe, pumanaw ang kanyang ina. Bagama't nahanap niya ang Kristiyanong pananampalataya bago ito mamatay, nag-iwan kay Joe ang pagkawala ng ina ng lubhang pagkalito at paghihimutok.  Isang grupo ng kabataan na dati’y tila kanlungan ang nabuwag at  ang kanyang mga tanong tungkol sa Diyos ay nanatiling walang sagot.
"Hindi ko naintindihan kung bakit kukunin ng isang mapagmahal na Diyos ang aking ina, at pagkatapos  ang grupo ng kabataan," sabi ni Joe. "Kaya tumalikod ako."
 Sa loob ng maraming taon, naghanap siya sa ibang dako ng kabibilangan at sa pamamagitan ng mga party, alak, na sinundan kalaunan ng iba pang alternatibong espirituwal na landas. Walang nagtagal. Ang mga bagay na dati’y nagpapamanhid sa nararamdamang sakit sa huli’y  lalo pang nagpapasidhi rito.
Sa edad na halos tatlumpong taong gulang naramdaman ni Joe ang kawalan at kapaguran. Matindi ang bigat ng depresyon at pagkabalisa, at lalo pang pinatindi ng masakit na pakikipaghiwalay ang kanyang kawalan ng pag-asa.
Isang gabi, naramdaman kong wala nang natitirang maiaalok ang mundo sa akin," sabi niya.
Nang marating ni Joe ang pinakamadilim na yugto  ng kanyang buhay, isang salita ang kumintal sa kanyang puso: Manalangin.
"Alam ko na kung para kanino ang panalanging iyon—para sa Diyos na natutuhan ko noong bata pa ako," sabi ni Joe. 
Noong gabing iyon, nanalangin si Joe nang tapat at buong-pusong  humihiling sa Diyos na alisin ang kanyang sakit at bigyan siya ng buhay. Sa labis na pagod mula sa ilang buwang kawalan ng tulog, nakatulog siya.
Nang magising siya, iba na ang kanyang pakiramdam. "Wala na ang depresyon," simpleng sabi niya. "Alam kong hindi ako ang gumawa niyon. Tiyak na ang Diyos iyon."
Pagkaraan ng ilang araw, sa gitna ng kadiliman ng taglamig habang nagbibisikleta patungo sa trabaho, naramdaman ni Joe ang umaapaw na kagalakan sa kanyang puso. "Pakiramdam ko sumisikat ang araw para lang sa akin," sabi niya.  Taglay ang pusong nagpapasalamat, buong-buo niyang inilaan ang kanyang buhay sa Diyos.
Hindi nagtagal pagkatapos niyon, tinanggap ni Joe ang isang imbitasyon sa OIKOS House. "Hindi ko pa naranasan ang sambahan nang ganoon," sabi niya. "Nakikinig ang mga tao.   Gusto nilang malaman ang aking kuwento.  Walang panghuhusga—pagtanggap lamang." 
Nagtagal si Joe hanggang gabi noong unang Sabbath na iyon, paulit-ulit na ibinabahagi ang kanyang patotoo sa mga taong tapat na nagmamalasakit. Mula sa araw na iyon, alam niyang nahanap na niya ang kanyang espirituwal na pamilya.
"Ang pinakatumatak sa akin," sabi ni Joe, " hindi lang basta pinag-uusapan ng OIKOS ang mga turo ni Jesus—sinisikap nilang isabuhay ang mga ito." 
Dahil sa determinasyon ng komunidad na naniwala sa kanya, nagsimulang maramdaman ni Joe ang isang bagong panawagan.  Ngayon, nag-aaral siya ng teolohiya upang maging handa sa gawain ng isang pastor.  Ang kanyang pangarap ay maglingkod sa OIKOS House at tumulong sa pagtatatag ng mga bagong iglesia—mga lugar para sa mga naghahanap ng lugar na mabibilangan at matgpuan rin ang Diyos tulad ng naranasan niya. 
Ang bahay na ito ay isang kasangkapan lamang," pagmuni-muni ni Joe. " Ang mahalaga ay ang kaharian ng Diyos —at ang pagtulong sa ibang matuklasan ang pag-ibig na nagbago sa aking buhay." 
Sa pagbabalik-tanaw, nakikita ni Joe ang kamay ng Diyos sa bawat hakbang, mula sa mga binhing naitanim noong kanyang kabataan hanggang sa mahaba at mahirap na paglalakad patungo sa isang bahay kung saan natagpuan niya ang tahanan sa wakas. 
Ang paglalakbay ni Joe ang nagpapaalala sa atin na ang paghahanap ng pananampalataya’y madalas na nagsisimula sa paghahanap ng komunidad.
 Sa pamamagitan ng mga ministeryo tulad ng OIKOS House, lumilikha ang Diyos  ng mga puwang kung saan ang mga taong may mabigat na pasanin ng kalungkutan, pag-aalinlangan, o takot ay matatagpuan ang tunay na pagtanggap at ng nagpapagaling na pag-ibig ni Kristo. Bahagi ng Thirteenth Sabbath Offering sa kuwarter na ito ang magtataguyod sa OIKOS habang pinapalawak nito ang kanyang ministeryo at naghahanda sa pagtatatag ng mga bagong simbahan para sa susunod na henerasyon. Maraming salamat sa inyong tapat na pagbibigay.
Story Tips
·  Show the location of Helsinki, Finland on a map.
·  Download photos for this story from Facebook: bit.ly/fb-mq.
·  Share facts related to Finland (see below)
Fast Facts
·  The official name of Finland is the Republic of Finland.
·  The capital and largest city of Finland is Helsinki.
·  The Finnish name for Finland is Suomi.
·  Finland’s currency is the Euro.
·  The official languages of Finland are. Finnish and Swedish, although national languages like Sámi, Karelian, and Finnish Kalo are also recognized.
·  The national anthem of Finland (“Our Land”) can be sung in Finnish (“Maamme”) and Swedish (“Vårt land”).


















Nagpabago ng Aking Buhay.  – Finland  -  Mikael.    -  October 17

Kung totoo Kang nandidiyan, baguhin Mo ang buhay ko”   Isang simpleng dalangin mula sa isang pinanghihinaan ng loob na tinedyer at nadadamang  nakakulong siya sa mga gawing hindi niya kayang talikuran.

Lumaki si Mikael sa isang Kristiyanong tahanan sa Finland, isang ikaapat na henerasyong Seventh-day Adventist sa panig ng kanyang ama. Natuklasan ng kanyang ina ang pananampalatayang Adventista sa pamamagitan ng mga gawaing pang-ebanghelyo ilang sandali matapos maikasal sa ama ni Mikael.  Nang malaman niya nagdadalang-tao siya kalaunan, gumawa siya ng isang tahimik na pangako sa Diyos: Itatalaga ko ang batang ito para maglingkod sa Inyo sa darating na panahon.

Bilang isang batang musmos, naramdaman ni Mikael ang pagtatalagang iyon nang hindi lubos na nauunawaan. Naaalala niya ang pagpapanggap bilang isang pastor sa edad na tatlo, habang nagtatapos ng mga serbisyo ng "home church" sa kanilang sala.   Nabinyagan siya sa edad na 11 at naging sensitibo sa patnubay ng Diyos.   Ngunit pagkatapos niyon, lumipat ang kanyang pamilya sa isang probinsya sa Finland, kung saan maliit lamang ang iglesiang Adventista at naramdaman ni Mikael na nahihiwalay siya —  bilang isang mananampalataya at bilang bahagi ng isang etnikong minorya.

Sa matinding paghahangad na mapabilang, nagsimula siyang manigarilyo, uminom, at makipagpista noong kanyang maagang kabataan. Sa bawat pagtatapos ng sanlinggo napuspos siya ng alak, at kung minsan sa mga araw ng Sabbath, matatagpuan siyang nakaupo sa likuran ng simbahan na may hangover. Hindi siya kailanman huminto sa pananalig sa Diyos, ngunit naramdaman niyang nahahati siya sa pagitan ng pananampalataya at sa udyok ng mundo.

Naging salbabida ang mga Adventist summer camp. Taon-taon, naramdaman ni Mikael na muli siyang nailalapit sa Diyos—ngunit sa sandaling bumalik siya sa paaralan, hindi sapat ang lakas ng loob lamang para baguhin ang kanyang mga gawi. Sa edad na 15, umabot sa pinakamadilim na dako ang kanyang pakikibaka. "Gumawa ako ng mga desisyong lubos kong pinagsisihan," pag-ala-ala niya. "Pakiramdam ko’y isa itong espirituwal na pakikipaglaban."

Sa isang kampo, nakinig si Mikael habang ibinabahagi ng isang bumibisitang tagapagsalita ang kanyang patotoo ng pagbabago. Habang nakaupo sa huling hanay, naisip ni Mikael, Pagdating ko ng 25 taong gulang, aayusin ko na ang buhay ko. Sa kabila ng kalituhan nang mga sandaling iyon, naramdaman niya ang isang tahimik na panawagan—isang layuning hindi niya lubos na maipaliwanag bagamat hindi rin naman niya matakasan.
Dumating ang pagbabago  hindi sa pamamagitan ng disiplina sa sarili, kundi sa pagsuko.  Isang gabi, matapos ang isa pang katapusan ng sanlinggo na pakikipagpista, tiningnan ni Mikael ang kanyang repleksyon sa isang istasyon ng tren at tinanong ang kanyang sarili,  Sino ba ako ngayon? Ano  kahihinatnan ko?   Pagbalik sa kanyang kwarto sa dorm, nanalangin siya nang buong katapatan. "Diyos ko, gusto ko ang ganitong uri ng pamumuhay.  Wala nga akong kagustuhang magbago.  Ngunit kung nais Mo, binibigyan Kita ng pahintulot."

Hindi nagtagal pagkatapos niyon, muli siyang nanalangin: "Kung totoo Kang nandidiyan, baguhin Mo ang buhay ko." Sumagot ang Diyos—hindi sa pamamagitan ng madamdaming emosyon, kundi sa isang tahimik na pagbabago. Natagpuan ni Mikael ang kanyang sariling naghahangad ng ibang bagay.  Itinigil niya ang kanyang mga masasamang gawi at nagsimulang gumugol ng oras kasama ang mga kaibigang seryoso sa pananampalataya.   Isang gabi, matapos manalangin kasama nila, wala siyang naramdamang biglang bugso ng emosyon—subalit nagbago ang lahat. "Wala akong naramdaman," sabi niya. "Ngunit hindi na ako  naging katulad ng dati."

Hindi nagtagal pagkatapos niyon, sinimulan siyang subukin ng Diyos sa mga paraang hindi niya inaasahan.  Isang hapon ng Sabbath, habang naiinip at naglalakad-lakad sa isang shopping mall, nakaramdam si Mikael ng udyok na makipag-usap sa mga estranghero tungkol sa Diyos.  Bagama't naramdaman niyang hindi siya karapat-dapat, sumunod pa rin siya.  Habang nagsasalita siya, ang pananampalatayang dating tila napakalayo’y biglang naging totoo.  "Para bang tinuturuan ako ng Diyos habang ako’y nagsasalita," sabi niya.

Ang karanasang iyon ang nagmarka ng simula ng kanyang paglalakbay patungo sa ministeryo. Matapos ang mataas na paaralan, sumali si Mikael sa isang programa ng pagsasanay sa misyon sa Australia.  Nagsimulang mabuo roon ang isang pangarap: ang magtatag ng isang iglesia sa kanyang sariling bayan sa Finland.  Noong 2019, nakipag-ugnayan siya sa mga pinuno ng iglesia at sumangkot sa mga naunang inisiyatibang pagpaplano para sa isang bagong ministry sa Helsinki.
Pagkatapos  dumating ang taong 2020.  Napatigil ng pandemya ang mga plano, nahiwalay si Mikael sa kanyang kasintahang nasa ibayong dagat, naubos ang kanyang pananalapi, na nagbaon sa kanya sa matinding panghihina ng kalooban.  Dahil sa kawalan ng tulog at naihiway sa pag-iisa, kinuwestiyon niya kung bakit bibigyan siya ng Diyos ng ganoong uri ng pag-asa para lamang bawiin ito sa huli.  Subalit kahit sa panahong iyon, ang Diyos ay tahimik na kumikilos.

Nang tag-araw na iyon, isang maliit na koponan ang nabuo. Pagkatapos may abisong may mababakanteng bahay sa loob nang wala pang isang buwan.  Noong Agosto 2020, nagbukas ang mga pinto ng Oikos House. 

Ang nagpasimula bilang isang mahinang  hakbang ng pananampalataya’y lumago at naging isang masiglang Seventh-day Adventist church planter. Tuwing Sabbath, ang mga kabataang nasa wastong gulang ay nagtitipon sa tahanan para sa pag-aaral ng Bibliya, pagsamba, pagsasalo sa pagkain, at pakikisalamuha.   Ang mga tao’y may  iba't ibang pinagmulan, higit sa 30 nasyonalidad, na lumilikha ng isang mainit, mapagtanggap na espasyo kung saan nararamdamang totoo ang pananampalataya.

Sa nakalipas na anim na taon, daan-daang tao ang dumaan sa Oikos House. Marami ang nagpasyang magpabautismo.  Ang iba’y mas lumalim sa kanilang pananampalataya at humahakkbang patungo sa pamumuno.   Ang mga kabataang dating naghahanap ng kabibilanga’y nakatagpo ng isang pamilyang espirituwal.

Malinaw na nakikita ni Mikael ang kamay ng Diyos ngayon. Sa kasalukuyan, hindi na kasya ang Oikos House sa kanilang espasyo.   Mas malaki na ang pangarap ngayon—ang magtatag pa ng isang iglesia at magpalago ng isang bagong henerasyon ng mga kabataang pinunong maglilingkod sa buong Finland at maging sa iba pang dako.

Ngayong quarter, ang bahagi ng Thirteenth Sabbath Offering ay makatutulong sa pagsuporta sa mga susunod na church planting na magmumula sa Oikos House—mga lugar kung saan ang pananampalataya’y isinasabuhay sa paligid ng hapunan,  mga tapat na panalangin, at  mga buhay na nababago.

Story Tips
·  Show the location of Helsinki, Finland on a map.
·  Download photos for this story from Facebook: bit.ly/fb-mq.
·  Share facts related to Finland (see below)
Mission Post
·  The brown bear is the national animal of Finland. The national bird is the swan, the
· national flower is the lily-of-the-valley, and the national tree is the silver birch.
·  There are more than 168,000 lakes in Finland and 179,000 islands.
·  Lapland is the largest and furthest-northregion in Finland and is partly in the Arctic
· Circle. The Finnish name for Lapland is “Lappi” and in Swedish it is “Lappland.”




Hindi Kailanman Nag-iisa.    – Croatia. -   Pastor Dario. -  October 24

Alas-singko pa lamang ng umaga noong Marso 22, 2020, nang biglang napabalikwas ng gising si Pastor Dario.  Hindi niya binalak na gumising nang ganoong kaaga, ngunit bigla siyang nagising nang lubos—na may matinding udyok na umawit.

Habang tahimik na bumabangon sa kama, kinuha niya ang kanyang gitara at sinimulang awitin ang, "Hindi ako kailanman nag-iisa. Hindi ako kailanman nag-iisa..."    Sa sumunod na tatlumpung minuto, paulit-ulit niyang inawit ang parehong mga salita. Hindi niya alam kung bakit. 

Pagkatapos, lumuhod siya sa tabi ng kanyang kama at sinimulang ipanalangin ang online evangelistic series na kanyang ipinapahayag noong panahon ng pandemya ng COVID-19.   Araw-araw, tapat niyang nili-livestream ang mga mensahe ng pag-asa, subalit mababa ang bilang ng mga nanonood.   Nanalangin siyang sa anumang paraan naway gamitin ng Diyos ang mga pagpupulong upang maabot ang mga puso ng tao.

Pagkaraan ng ilang sandali, bumalik siya sa kama.  Habang nakahiga nang patihaya at nakataas ang mga kamay patungo sa langit, ipinagpatuloy niya ang pananalangin, sa pagkakataong ito’y para naman sa mga miyembro ng kanyang iglesia.    Hiniling niya sa Diyos na palakasin sila, patatagin ang kanilang kalooban, at yakapin silang nang mahigpit.

Naglilingkod si Pastor Dario sa makasaysayang Zagreb 1 Seventh-day Adventist Church—ang kauna-unahang kongregasyong Adventista sa Croatia.    Itinayo noong 1935, ito ang kauna-unahang dambana ng pagsamba na pag-aari ng Adventista sa kabiserang lungsod.  Itinayo ito ng mga dedikadong miyembro sa kabila ng mga legal at panlipunan mga hamon ng panahon.  Kasama sa complex ang isang magandang dalawang palapag na santuwaryo, mga silid ng Sabbath School, mga opisina, isang aklatan, espasyo para sa paglilimbag, at ilang mga apartment na matatagpuan mismo sa itaas ng santuwaryo

Nakatira si Pastor Dario sa isa sa mga apartment na iyon.   Nang alas-6:34 ng umaga, habang nakahiga siya  at nananalangin, ang buong gusali’y nagsimulang mayanig nang napakalakas.

 Bumagsak ang mga kabinet.  Nangabitak ang mga dingding.  Ang lupa sa ilalim niya’y tila gumugulong.   Ngunit nakaramdam siya ng kapayapaan. Alam niyang kasama niya ang Diyos.  Ang mga salitang katatapos lamang niyang awitin ang pumuno sa kanyang isipan: Hindi ako kailanman nag-iisa.
"Diyos ko, handa na po ako," nanalangin siya. "Kahit  mamatay pa ako."
 Nang humupa ang pagyanig, umalingawngaw ang mga tili mula sa mga kalapit na gusali. Tinamaan ng lindol ang Zagreb nang may mapangwasak na lakas. Mabilis na nagbihis si Pastor Dario at nagmamadaling lumabas, tinipon ang mga kapitbahay at tumutulong na papayapain ang mga natatakot na residente.  Maraming gusali sa lungsod ang napinsala nang labis na hindi na maaaring kumpunihin, kabilang ang makasaysayang dambana ng Zagreb 1.

Nang mag-alas-10:00 ng umaga, nagsimula nang tumunog ang kanyang telepono. Hinimok siya ng mga nag-aalalang kapamilya na umalis sa lungsod.    "Dapat ka nang umuwi," sabi ng kanyang ina. "Isasara nila ang Zagreb."

 Sa pag-aakalang maaaring katalinuhan ang pansamantalang pag-alis, nagsimula mag-impake ng maleta si Pastor Dario. Ngunit pagkatapos niyon, nakaramdam siya ng isang malinaw na udyok: Saan ka pupunta?

"Uuwi," malakas niyang sagot. Ngunit nagpatuloy ang udyok.  Hindi.   Itigil mo iyan.   Pumunta ka sa iyong opisina. Bagama't hindi sigurado sa kung ano ang kanyang makikita, sumunod siya. Sa  kanyang pagkamangha, buo at walang pinsala ang kanyang opisina. Maging ang maliit na studiong ginagamit sa pag-livestream ng mga evangelistic meeting ay hindi rin napinsala.

Hindi nagtagal, dumating ang presidente ng kumperensya. Dahil sa tindi ng pinsala ng lindol, inakala niyang kakailanganing ihinto muna ang mga online na pagpupulong.   Sinuri ng mga tekniko ang mga kagamitan. "Maaari pa rin tayong mag-broadcast ngayon," sabi nila. 

Pagbaling kay Pastor Dario, nagtanong ang presidente, "Handa ka bang mag-live ngayon?" "Opo," sagot niya nang walang pag-aatubili, "Kailangan po”.  Nang gabing iyon, sa pagsisimula ng programa, isang kahanga-hangang bagay ang nangyari. Biglang dumagsa ang bilang ng mga nanonood.  Libu-libong tao ang nayanig, natakot, at naghahanap ng pag-asa ang tumutok sa broadcast. 

"Napakaraming tao ang nanonood at napatatag ang mga kalooban matapos maranasan nang  sama-sama ang kaganapan," kalaunang sinabi ni Pastor Dario. "Napakahalagang magpatuloy. Ginamit ng Diyos ang trahedyang iyon upang simulan ang isang bagong bagay."

Mula sa sandaling iyon, lumawak nang husto ang online na ministeryo.   Sina Pastor Dario at ang ilan pang mga Adventistang pastor sa Croatia ay naglunsad ng mga YouTube channel na nagpapatuloy hanggang ngayon—na umaabot sa libu-libong tao at nagbubunga ng daan-daang interesadong mag-aral ng Bibliya.   Bilang pagkilala sa lumalagong digital outreach na ito, si Pastor Dario ngayon ay naglilingkod bilang Media Ministries Director ng Adriatic Union Conference sa Trans-European Division.

Bagama't may mga bahagi ng complex ng Zagreb 1 na nakaligtas sa lindol, ang makasaysayang dambana’y napinsala nang labis na hindi na maaaring kumpunihin pa at kinailangan nang gibain. Subalit hindi huminto ang mga miyembro ng iglesia. Patuloy silang nagtitipon sa mga pansamantalang espasyo, tapat na sumasamba, at nagbabahagi ng pag-asa sa kanilang komunidad habang umaasa sila sa muling pagtatayo.

Ngayong quarter, ang inyong Thirteenth Sabbath Offering ay makatutulong sa pagtatayo ng isang bagong dambana para sa pamilya ng iglesiang Zagreb 1—isang lugar kung saan ang pagsamba, pagpapalaganap ng ebanghelyo, at pagtulong sa komunidad ay muling magbubunga nang masagana. Maraming salamat sa inyong pagtulong sa ating mga kapatid sa Croatia na muling magtayo—hindi lamang ng mga dingding, kundi ng isang sentro ng pag-asa para sa kanilang lungsod.

Story Tips
·  Show the location of Croatia on a map.
·  Download photos for this story from Facebook: bit.ly/fb-mq.
·  Share facts related to Croatia (see below)
Mission Post
·  Croatia has 40 Seventh-day Adventist churches and 2,389 members. With a population of 3,851,000, that is one churchmember for every 1,612 Croatians.
·  Croatia has no official religion, and freedom of religion is a constitutional right.
·  Christians make up nearly 90 percent of the Croatian population. Around 80 percent of those are Catholic, 3 percent are Orthodox, and 5 percent other Christians. More than10 percent are “no religion” or “other.”










Ipakita Mo Sa Akin Ang Katotohanan.  -  Croatia      Nika.  – October 31

"Isang hapon ng karaniwang araw sa Zagreb, pinuno ng tawanan at tahimik na konsentrasyon ang isang silid-aklatan ng iglesiang kilala bilang 'Prilaz School'.   Sa isang lamesa, nakaupo si Nika, na matiyagang tumutulong sa isang bata para tapusin ang isang mahirap na takdang-aralin. Sa kabilang banda", huminto siya at dahan-dahang nagtanong, 'Gusto mo bang manalangin tayo?'"

"Para sa labindalawang mag-aaral bawat linggo, higit pa sa isang tutor si Nika.  Isa siyang matatag na gabay—isang taong nakikinig, nagpapatibay ng loob, at naglalapit ng kanilang mga puso sa Diyos."

Isang araw, biglang naospital ang ina ng isang mag-aaral. Nag-aalala ang mga bata. "Ipanalangin natin siya," mungkahi ni Nika. Nanalangin nga sila.  Hindi natagalan pagkatapos niyon, gumaling ang ina.   Isang bata naman, na masayang-masaya sa mainit na kapaligiran ng programa, ang nagpahayag minsan, "Gusto ko pong magtrabaho rito paglaki ko." 

Para kay Nika, ang mga sandaling tulad nito’y may napakalalim na kahulugan. "Pakiramdam ko  tagumpay ako’t napakalapit kay Jesus," sabi niya. "Alam kong ginagabayan ako ng Banal na Espiritu."
Ngunit ilang taon lang ang lumipas, ibang-iba ang hitsura ng kanyang buhay.  Tulad ng karamihan sa mga tao sa Croatia, lumaki si Nika sa tradisyonal na relihiyon ng bansa.  Gayunpaman, noong  nagdadalaga na siya, nagsimula siyang maghanap ng higit pa. Ang kanyang espirituwal na kuryosidad ang umakay sa kanya sa mga turo ng New Age.  Naglakbay pa nga siya sa India, ginalugad ang mga ideya tungkol sa reinkarnasyon, at nakibahagi sa mga masalimuot na ritwal.
Ngunit walang kabuluhan ito," sa ala-ala niya. "Walang nagbago. Nanalangin ako, ngunit nanatiling ganoon pa rin ang lahat."

" Ang pabago-bago o salusalungat na kaisipan ang labis na gumugulo sa kanya.  Nag-uusap sila tungkol sa mga mabubuting bagay," sabi niya, "Ngunit hindi naman nila ito isinasabuhay."

Dismayado at walang kapayapaan ang espiritu, bumalik si Nika sa Croatia na may pakiramdan ng  pag-iisa at walang layunin.   At isang araw, nakakilala siya ng isang matandang babaeng nag-imbita sa kanya sa sambahan.

.Doon tumanggap siya ng Bibliya.   Habang nagsisimula siyang magbasa, may isang bagay na pumukaw sa kanyang pansin — ang Sabbath. Tila malinaw ito sa Kasulatan.
 'Bakit hindi kayo sumasamba sa araw ng Sabado?' tanong niya sa pastor.
 'Hindi iyon mahalaga,' sagot nito. 'Araw lang iyon.' 

Ngunit hindi mabalewala ni Nika ang kanyang mga natutuklasan. 'Hindi lang ito basta araw,' sa isip niya.  Nagsimula siyang manalangin.   'Ipakita Mo sa akin ang katotohanan.'   Habang naghahanap sa internet, natagpuan ni Nika ang isang channel sa YouTube na tumatalakay sa mga paksang dati niyang pinaghirapan — ang reinkarnasyon, paglikha, at ang pagiging maaasahan ng Kasulatan.    May katuturan ang pagkakalahad.  Nalaman niyang ang tagapagsalita’y isang Seventh-day Adventist at magsasalita sa nalalapit na araw sa isang lokal na iglesiang Adventista.   Nagpasya siyang dumalo.

Muli, ang kanyang mga narinig ay umantig nang malalim sa kanyang puso — lalo na si Mileta, ang librarian ng iglesia, na nagtanong kung nais niyang mag-enroll sa Discovery Bible Correspondence School.
"Gagawin ko ang mga leksyon sa bahay," sagot ni Nika, "at pupunta ako rito minsan sa isang linggo upang makipag-usap sa iyo." Sa loob ng tatlo hanggang apat na oras bawat pagkikita, nag-aral silang magkasama. Ipinakilala sa kanya ni Mileta ang mga akda ni Ellen White, na sabik namang binasa ni Nika. Unti-unting nahayag ang katotohanan — malinaw, nakabatay sa Bibliya, at may katatagan.
Nang makumbinsi siya tungkol sa pagpapanatili ng Sabbath, gumawa si Nika ng isang mahirap na desisyon.  Iniwan niya ang kanyang trabaho at tumanggap ng panggabing trabaho bilang isang security guard upang maging malaya siya sa mga oras ng Sabbath. Ang mahahaba at tahimik na shift ang nagbigay sa kanya ng oras upang magbasa at magbulay-bulay.

Sa wakas, nalaman niyang natagpuan na niya ang kanyang matagal nang hinahanap. Binautismuhan si Nika noong Disyembre 16, 2023. Dahil malubhang napinsala ng lindol noong 2020 ang makasaysayang gusali ng Zagreb 1 Church, naganap ang kanyang bautismo sa isa pang iglesiang  Adventista.

Dumalo ang kanyang pamilya. Ang kanyang madrasto, na matagal nang nagpapakilala bilang isang ateista, ay nagsabi sa kanya pagkatapos, "Nasa tamang lugar ka." Pagkaraan lamang ng ilang linggo, pumanaw siya. Pinahahalagahan ni Nika ang mga salitang iyon at patuloy na nagdarasal para sa kanyang ina at mga kapatid.

Anim na buwan pagkatapos ng kanyang bautismo, dumating ang isang hindi inaasahang pagkakataon. Nangailangan ng tulong ang Prilaz School ng iglesia—isang outreach para sa pagtuturo pagkatapos ng klase (after-school tutoring) na sinimulan noong panahon ng pandemya—at masayang tumugon si Nika sa pangangailangang ito.

"Ang programa na pinunduhan ng Trans-European Division at ng Conference sa Croatia ay idinisenyo upang magsilbi sa mga pamilyang labis na nahihirapan dahil sa mga problemang pang-akademiko at panlipunan."

Ngayon, tinutulungan ni Nika ang mga bata sa kanilang takdang-aralin - at dahan-dahan silang ipinakikilala sa Diyos na nagpabago sa kanyang buhay. 

Nagmamaneho rin siya ng taksi nang part-time. Sa kanyang kotse, nagtatabi siya ng mga kopya ng Steps to Christ at mga magasin tungkol sa kalusugan, habang nagdarasal araw-araw na nawa'y magpadala ang Diyos ng isang taong naghahanap ng katotohanan. 'Ipakita Mo sa akin ang katotohanan,' minsan niyang idinalangin.  Ngayon, tumutulong na siya sa iba upang mahanap ito."
"Sa ngayon, ang mga miyembro ng Zagreb 1 ay patuloy na nagpupulong sa mga pansamantalang lugar, habang umaasang muling maitatayo ang kanilang sambahan na labis na napinsala ng lindol noong 2020. Ngunit habang sila ay naghihintay, nagpapatuloy ang misyon. Sa pamamagitan ng mga outreach project tulad ng Prilaz School,  at may mga buhay na nababago."

Ang inyong ikalabintatlong Sabbath na Handog (Thirteenth Sabbath Offering) ay makatutulong upang magkaroon ng bagong gusali ng iglesia sa Zagreb—isang lugar kung saan muling lalago ang pagsamba, pag-aaral ng Bibliya, mga programa para sa mga bata, at paglilingkod sa komunidad. Ito ay magiging isang espirituwal na tahanan hindi lamang para sa mga miyembro, kundi para rin sa mga naghahanap ng katotohanan tulad ni Nika, na nanalangin ng, 'Ipakita Mo sa akin ang katotohanan.'"

Story Tips
·  Show the location of Croatia on a map.
·  Download photos for this story from Facebook: bit.ly/fb-mq.
·  Share facts related to Croatia (see below)
Fast Facts
·  The official name of Croatia is the Republic of Croatia.
·  The capital city of Croatia is Zagreb in the north of the country.
·  Croatian is the official language of Croatia.
·  The Euro is the currency of Croatia.
·  Croatia’s coastline contains more than a thousand islands, only 48 of which are inhabited.
·  The Pula Arena, in Pula, Croatia, is an ancient Roman amphitheater and is the only one in the world where the whole circular wall is still intact.
Nasumpunangan ang Nawawalang Piraso.  Croatia   -  Goran  - November 7

Basketball ang naging buhay ni Goran. Mula noong 12 taong gulang siya, ito lang ang iniisip at pinapangarap niya, at dito niya binuo ang kanyang pagkakakilanlan para sa iisang mithiin: ang maging propesyonal na player.  Pagkatapos mag-high school sa Croatia, mukhang matutupad na ang pangarap na iyon nang makakuha siya ng basketball scholarship sa University of Maine at Fort Kent sa United States."

"Sa Northern Maine, nag-aral si Goran ng business management at masidhing nagsanay bilang bahagi ng student-athlete program. Ngunit sa kanyang huling taon sa kolehiyo, hinarap niya ang katotohanan. Hindi siya makapapasok sa mga propesyonal na liga. 'Dahil nadurog ang aking panghabambuhay na pangarap,' aniya, 'naging walang saysay ang lahat.' Nagtapos siya na may antas na Bachelor of Science at bumalik sa Croatia, kung saan nakakuha siya ng trabaho sa tax consulting sa Zagreb. Sa panlabas, matagumpay siya. Sa panloob, siya’y walang laman."

"Nasa isang nightclub ako," pag-alala niya, "at bigla na lang pumasok ang isang  kaisipan.  Ano ba ang ginagawa ko rito?  Wala ring saysay ang buhay na ito."   Lumaki si Goran sa isang mabuting pamilya. Noong panahong nahuhumaling siya sa basketbol, nagsimulang mag-aral ng Bibliya ang kanyang ina kasama ang mga Seventh-day Adventist at nabautismuhan.  Paminsan-minsan, sumasama siya sa sambahan kasama nito.  Bago siya umalis patungong United States, binigyan siya ng kanyang ina ng isang Bibliya sa wikang Ingles.

Sa unibersidad, paminsan-minsan niya itong binabasa, lalo na ang Apocalipsis, bagaman kakaunti lamang ang kanyang nauunawaan. Sa mga sandali ng kagipitan, nanalangin din siya.  Ngunit hindi niya kailanman naramdaman ang isang personal na relasyon sa Diyos. 

Ngayon, sa kanyang pagbabalik sa Croatia at sa paghahanap ng layunin sa buhay, nagpasya siyang subukan itong muli.   'Sinabi ko sa aking sarili, nasubukan ko na ang lahat.   Ang tanging natitira na lang, ang bumalik sa Bibliya at tingnan kung ano ang buhay kasama ang Diyos.'

 Nagsimula siyang magbasa at manalangin nang buong puso.  Dahil nais niyang mahanap ang sarili niyang landasin sa halip na basta na lamang sundan ang yapak ng kanyang ina, dumalo siya sa isang simbahang nangingilin ng Linggo.   Ngunit may isang isyu na gumagambala sa kanya. 

'Ang tinik sa aking mata’y palaging ang Sabbath,' aniya.  'Mula pagkabata, alam ko na kung ano ang sinasabi ng Bibliya.' 

Nang marating ng kanyang Bible study group ang Exodo 20, nakinig siyang mabuti. Ang paliwanag sa ikaapat na utos ay maikli lamang: 'Ang ating Sabbath ngayon ay Linggo.' Pagkatapos ay nagpatuloy na sila sa ibang paksa.    Hindi nakumbinsi si Goran.

 Isang gabi, habang ibinubuhos ang kanyang puso sa panalangin, binuksan niya ang Bibliya sa Isaias 58 at nabasa ang tungkol sa pagtawag sa Sabbath na 'isang kaluguran.'  Lubhang tumagos sa kanya ang mga salitang ito. Naging malinaw ang kanyang paninindigan.

 Nagpasya siyang bisitahin ang Zagreb 1 Seventh-day Adventist Church. Inimbitahan pa niya ang kanyang ina na sumama sa kanya."    Pagkapasok na pagkapasok ko pa lang," aniya, "naramdaman kong nasa tahanan na ang aking puso."

 Handa na siya para sa bautismo, ngunit may isang katanungang natitira: si Ellen G. White.   Noong panahong iyon, nakilala niya si Daniela, isang dalaga sa iglesia na naging asawa niya kalaunan.  Ibinahagi ni Goran ang kanyang mga alalahanin tungkol sa makapropetang ministeryo ni Ellen White.

 "Sige," sabi sa kanya ni Daniela, "panindigan mo ang iyong opinyon, ngunit manood ka kahit ng isang video lang." Maingat na ipinaliwanag sa presentasyon ang mga biblikal na katangian ng isang propeta.  Nagkaroon ito ng katuturan, kaya nagsimulang magbasa si Goran para sa kanyang sarili. "Habang lalo kong pinag-aaralan ang Bibliya at ang kanyang mga isinulat," aniya, "lalo akong nakukumbinsi na nasa tamang landas ako."    Nabautismuhan siya sa Zagreb 1. Pagkaraan ng anim na buwan, siya at si Daniela ay ikinasal doon. 

"Sa wakas natagpuan ko na ang nawawalang piraso," sabi niya. "Natagpuan ko ito kay Hesus." 

Ngunit hindi nagtapos doon ang kuwento.        Dahil nais nilang maranasan din ng iba ang kaparehong kagalakan, naglunsad sina Goran at Daniela ng isang Facebook outreach na tinawag na "Giveaway Books."   Nag-aalok sila ng mga libreng kopya ng The Great Controversy, The Desire of Ages, at iba pang mga Kristiyanong aklat—kasama na ang bayad sa pagpapadala.

Naging napakalaki ng tugon ng mga tao.  Higit sa 10,000 aklat ang naipamahagi sa buong Croatia. Habang lumalago ang interes, tumulong ang Trans-European Division na palawakin ang proyekto, at nagsimula rin ang mga katulad na inisyatibo sa mga karatig-bansa.

 Inangkop din ni Goran at ng iba pang kabataang miyembro ng Zagreb 1 ang kanilang mga nakalimbag na pag-aaral sa Bibliya upang maging isang online course na tinawag na 'Bible Truth.' Libu-libo ang nagpatala. Isang mag-aaral na muntik nang sumuko sa kanyang espirituwal na paglalakbay ang nag-aaral na ngayon upang maging isang pastor ng Seventh-day Adventist. 

Pagkatapos, noong 2020, isang mapangwasak na lindol ang yumanig sa Zagreb. Ang makasaysayang santuwaryo ng Zagreb 1—na tahanan ng napakaraming desisyong nagpabago ng buhay—ay labis na napinsala na hindi na kayang kumpunihin at kailangang gibain na. 
'Napakasakit sa damdamin,' ani Goran. 'Ngunit nang mabalitaan namin ang proyekto para sa Handog sa Ikalabintatlong Sabbath, nagbigay ito sa amin ng pag-asa.' 

Maaaring wala na ang gusali, ngunit nagpapatuloy ang misyon. Nananatiling matatag ang pananampalataya ng masiglang kongregasyong ito. Sa pamamagitan ng social media, mga online Bible study, at personal na pagpapatotoo, mas maraming tao ang naaabot nila ngayon kaysa noon.

 Ang inyong Handog sa Ikalabintatlong Sabbath ay makatutulong sa muling pagtatayo ng isang bagong santuwaryo sa puso ng Zagreb, isang lugar kung saan ang mga naghahanap na puso tulad ng kay Goran ay makatatagpo ng nawawalang piraso. Maraming salamat sa inyong bukas-palad na pagbibigay upang ang iba ay makatagpo rin ng kanilang kapayapaan kay Hesus."

S t o r y T i p s
·  Show the location of Croatia on a map.
·  Download photos for this story from Facebook: bit.ly/fb-mq.
·  Share facts related to Croatia (see below)
Mission Post
·  The Seventh-day Adventist message  first entered the Balkan Peninsula, where Croatia is located, in 1880, when A. Seefried went to Skoplje in what is now the Republic of Macedonia.
·  A branch publishing house was established around 1913 in Zagreb called Zivot i zdravlje (“Life and Health”) and remained active until World War II.
·  The Seventh-day Adventist Church wasnot officially recognized by the Bulgarian
· government until 1990.
·  After Croatia declared independence from Yugoslavia in the early 1990s, the Znaci
· Vremena (Signs of the Times) publishing. branch in Zagreb became the Croation- Slovenian Publishing House, now the Croatian Publishing House.
·  Croatia is home to Adriatic Union College and the Adventist Secondary School in Marusevec.


Lugar Para Tumubo at Lumago.   -  Croatia   - Leon.   – November 14

Pitong taong gulang si Leon nang unang siyang pumunta sa Bible camp sa Maruševec.  Pumunta rin ang kanyang mga magulang sa kaparehong kampo nang  mga bata pa sila.  Nagsimula ito noong 1972—isang tradisyon sa tag-araw para sa mga pamilyang Adventista sa buong Croatia. 
Para kay Leon, binago ng unang linggong iyon ang lahat.   "May 50 hanggang 100 mga bata roon," pag-ala-ala niya, "Mayroon kaming Bible school araw-araw, mga workshop, kantahan, photography, at sports, at gabi-gabi pagkatapos ng hapunan ay mayroon kaming pagsamba." 

Ngunit ang pinakatumatak sa kanyang alaala’y ang baseball.

 Hindi eksaktong American baseball—kundi ang sarili nilang bersyon. Mga bola ng tennis, mga improvised na base.  Isang larangan na puno ng tawanan at isang tradisyong mahigit apatnapung taon na ang tanda. 

"Naglalaro kami gabi-gabi hanggang alas-nuwebe," sabi ni Leon. "Iyon ang pinakamalaking bagay sa kampo!"

Natatapos ang bawat linggo sa isang programa sa Sabbath na inihanda ng mga bata: mga kanta, dula, at mga presentasyon sa pagsamba para sa mga magulang na pumupunta upang saksihan ang mga natutuhan ng kanilang mga anak.  At taon-taon, nagsasama ang mga bata ng kanilang mga kaibigang hindi Adbentista. 

Noong nakaraang taon, tatlong kabataan ang nabautismuhan sa kampo—dalawang Adbentista at isang pumunta bilang panauhin. Ang kampo ay higit pa sa mga laro. Ito’y pananampalatayang isinasagawa.  At nagtanim ito ng isang bagay sa puso ni Leon.

 Nang pumasok si Leon sa high school sa Maruševec noong 2018 upang mag-aral ng physical therapy technology, may iba pang nagbago.     Isang bagong-bagong dormitoryo para sa mga lalaki ang kabubukas pa lamang—na pinondohan ng isang nakaraang Handog sa Ikalabintatlong Sabbath. 

"Espesyal ito," sabi ni Leon. "Wala kaming mga susi. Mayroon kaming mga card.   Mukha itong hotel."   Ang lumang dormitoryo’y may apat na estudyante bawat kuwarto.   Ang bago’y may dalawa na lamang.  May air-conditioning, modernong kasangkapan, at shared na banyo sa pagitan ng dalawang kuwarto ang mga bagong silid.

 "Moderno ito, malinis, at komportable. At nakakonekta sa dorm ang student club."  Malapit dito ang mga basketball at volleyball court—mga lugar kung saan likas na nabubuo ang pagkakaibigan. Para sa henerasyon ni Leon, hindi lamang isang gusali kundi isang tahanan ang bagong dormitoryo.

 Nakararamdam  ng pangungulila sa lumang dorm ang ilang mas nakatatandang estudyante.  Ngunit para sa mga lumaki sa bago,  ito ang naging sentro ng buhay-estudyante—isang lugar upang mag-aral, tumawa, mag-usap tungkol sa pananampalataya, at bumuo ng komunidad.   Nakatagpo rin ang mga pumuntang mag-aaral para sa bokasyonal na pagsasanay ng mas malalim na bagay—ang pakiramdam na sila’y kabahagi. 

Noong bata pa, minsan nang sinabi ni Leon sa punong-guro ng kanyang mababang paaralan, "Sa buong linggo, nais kong maging isang tagatapyas ng bato.  Sa araw ng Sabbath, nais kong maging isang pastor." 

Ngunit noong high school, nahumaling siya sa sports, anatomy, at sa katawan ng tao.   Tila physical therapy ang pinakamalinaw na landas para sa kanya.  Natapos niya ang kanyang pag-aaral at lubos na nahanda para sa mas mataas na edukasyon. 

Subalit, sa huling taon ni Leon sa high school, may isang kaisipang nagbalik—na noong una’y tahimik lamang.  "Hindi ko alam kung kailan," aniya, "ngunit muli kong pinag-isipan ang tungkol sa pastoral na ministeryo."  Hindi nawala ang kaisipang iyon .   Lumago ito. 

Nagsimulang makipag-usap si Leon sa kanyang mga propesor, sa kanyang kasintahan, at sa kanyang mga magulang.  Nanalangin siya’t nagmuni-muni.   Naging mas malinaw ang pakiramdam ng kanyang panawagan. 

Nagpatala siya sa teolohiya sa Maruševec at natapos ang kanyang B.A.   Ngayon, sa edad na 24 at bagong kasal, naglilingkod siya bilang isang pastoral intern.    At hindi niya nalimutan ang Bible camp. 

Sa paglipas ng mga taon, bumalik siya roon—una bilang isang counselor na nag-aalaga sa mas batang mga bata, pagkatapos  bilang guro ng Bibliya, at kalaunan  bilang isang tagapanayam. 

Tumulong din siya sa paglulunsad at pamumuno ng "Teen Connect," isang espirituwal na retreat tuwing katapusan ng linggo para sa mga kabataan sa buong Croatia at Slovenia, dahil napansin niyang  bagamat maraming programa para sa mga bata,  kakaunti lamang ang partikular para sa mga teenager

"Palagi kaming nagsasama ng mga aktibidad para sa misyon," aniya. "Pagbisita sa mga tahanan ng mga matatanda.  Paglilinis ng kampus.  Pamamahagi ng mga babasahin." 

Nauunawaan niya ang isang mahalagang bagay: ang pananampalatayang humubog sa kanya’y nabuo sa loob ng komunidad—sa mga kampo, dormitoryo, pagsamba, at paglilingkod. 

Nang magbukas ang bagong dormitoryo, walang sinumang makahuhula kung sinong mga batang lalaki ang matutulog doon, o kung ano ang maaaring panawagan ng Diyos sa kanila sa hinaharap. Ngunit ang puhunang iyon ang lumikha ng puwang upang lumago, makabilang, at makarinig sa tinig ng Diyos.        Ngayon, naglilingkod si Leon sa Zagreb, na tumutulong sa pamumuno ng mga pag-aaral sa Bibliya at mga programa para sa kabataan—bahagi ng bagong henerasyon ng mga pinunong Croatia na hinubog ng edukasyong Adventista at buhay-komunidad. 

Ang Handog sa Ikalabintatlong Sabbath noong unang kuwarter ng 2017 ay nakatulong sa pagpapatayo ng dormitoryo sa Maruševec, at ang mga mag-aaral na tulad ni Leon ay hinubog ng handog na iyon.       Ngayon, sa Zagreb, ang isang komunidad ng iglesiang nawalan ng tahanan dahil sa pinsala ng lindol ay naghahangad na muling magtayo ng isang lugar kung saan ang mga kabataan, pamilya, at mga naghahanap ng katotohanan ay maaaring magtipon sa pagsamba at ministeryo. Ang inyong handog ay tumutulong sa paglikha ng mga espasyo kung saan maaaring lumago ang pananampalataya at kung saan maaaring tawagin ng Diyos ang susunod na henerasyon.

Story Tips
·  Show the location of Croatia on a map.
·  Download photos for this story from Facebook: bit.ly/fb-mq.
·  Share facts related to Croatia (see below)
Fast Facts
·  The inventor and engineer, Nikola Tesla, was born in 1856 in the village of Smiljan,
· in Croatia. His childhood home has been converted into a museum.
·  On June 25, 1991, Croatia declared its independence from Yugoslavia, which led to  the Croatian War of Independence.
·  Seventeenth century Croatian mercenaries. wore the first neckties. The French word for
· necktie, cravate, comes from the Croatian word hrvatska.
·  The Sea Organ in Zadar combines beautiful. architectural design with the beauty of nature. Constructed of pipes running under large marble steps leading down into theocean, crashing waves push air through the tubes to create magical melodies.
Kapag  Naging isang Misyong Bukiran Ang Paaralan.           November 21
Poland.    -  Agata

Sa loob ng halos 29 na taon, nagturo si Agata ng wika at panitikang Polish sa mga pampublikong paaralan malapit sa Warsaw.  Mahal niya ang pagtuturo, ngunit sa paglipas ng panahon  naramdaman niyang may kulang.   Siksikan ang mga klase, minamadali ang mga aralin, at kakaunti ang oras upang tunay na makilala ang mga mag-aaral.

 "Nais ko ng mas malalim na bagay," ani Agata. "Hindi lang basta magturo ng aralin at umalis, kundi ang talagang makilala ang aking mga mag-aaral—ang kanilang mga pangangailangan, ang kanilang mga talento, ang kanilang mga pamilya." 

Noong 2018, alam niyang oras na para sa pagbabago. Sa parehong taon, isang maliit na grupo ng mga magulang na Adventista ang nagsimulang mag-alok ng mga klase sa Ingles para sa mga batang nasa edad na kindergarten sa loob ng isang kampus ng iglesia.  Ang mangilang-ngilang  nagpasimulang pamilya’y lumago at naging isang pangkalahatang paninindigan na ang kanilang mga anak ay nangangailangan ng isang paaralang Adventista na huhubog  ng mga ugnayan ng pananampalataya at layunin. 

Tinanong ng mga magulang si Agata kung maaari siyang tumulong.  Walang katiyakan ang sitwasyon. Mayroon lamang isang silid-aralan, at tatagal lamang ang pondo nang tatlong buwan.  Ang pagtanggap sa paanyaya’y nangangahulugan ng pag-iwan sa isang matatag na posisyon sa pagtuturo, habang nagbabayad ng mortgage at umaasa nang malaki sa kita ng kanyang asawa.

"Nanalangin  ako nang husto," pag-ala-ala niya.  "Isa ito sa pinakamahirap na desisyon sa aking buhay." Nang hingin niya ang payo ng kanyang asawa, simple lang ang sagot nito: "Subukan mo lang."    Humakbang si Agata nang may pananampalataya.  Lumipas ang tatlong buwan—at dumating ang karagdagang pondo. "Kailanman hindi kami dumating sa punto na wala kaming pera," aniya. "Pinagpala ito ng Diyos sa simula pa lang, kahit na napakahirap nang naging umpisa." 

Mula sa mahirap na pasimula lumago ang KOMPAS, isang Adventistang elementarya at preschool na naglilingkod sa mga bata mula baitang 1 hanggang 8.  Sa loob lang ng ilang taon, ang bilang ng mga mag-aaral ay umabot sa 50 sa elementarya at 32 sa preschool, sa tulong ng isang pangkat ng mga guro at kawaning itinuturing ang kanilang trabaho bilang isang panawagan ng Diyos.
 Mabilis na binigyang-puri ni Agata ang koponan. "Hindi lang ito isang trabaho," aniya. "Itinuturing namin ito bilang isang larangan ng misyon." Sa pagtutulungan, nakabuo sila ng isang kultura sa paaralang may malinaw na layunin at may espirituwal na init.
 Habang umuunlad ang paaralan, umunlad din ang pilosopiya nito. Naisip ni Agata at ng kanyang mga kasamahan na ang edukasyong Adventista’y hindi lamang basta pagdaragdag ng oras para sa Bibliya sa isang karaniwang kurikulum.  Paggabay ito sa buong pagkatao ng bata—sa pisikal, emosyonal, intelektwal, at espirituwal na aspeto. 

Ang isang pangunahing impluwensya rito’y ang outdoor education (edukasyon sa labas ng silid-aralan).     Ang mga aralin sa Bibliya’y madalas na nagsisimula sa loob ng silid-aralan at nagpapatuloy sa kalikasan, kung saan iniuugnay ng mga bata ang Kasulatan sa kanilang nakikita sa paligid—mga ulap, puno, lupa, at langit.        "Kapag nasa labas ang mga bata,  nasa kapaligiran nila ang linikha ng Diyos," ani Agata.  "Humihinga sila ng sariwang hangin, kumikilos sila, mas gumagana ang kanilang isipan.   At nauunawaan nilang ang kalikasan ay isang bagay na ginawa ng Diyos." 

Ang mga pamamaraang nakabatay sa Montessori’y tumutulong din sa mga gurong gabayan ang bawat bata ayon sa kanilang sariling antas. Ang mga mas batang mag-aaral ay nag-aaral sa sarili nilang bilis gamit ang mga hands-on na kagamitan, habang ginagabayan kung kinakailangan. 

Ang pananampalataya sa KOMPAS ay lumalagpas din sa labas ng silid-aralan. Naglilingkod ang mga mag-aaral sa kanilang komunidad—bumibisita sa mga matatandang kapitbahay, nagbabahagi ng mga ginawa-kamay na card na may mga talata sa Bibliya, at kumakanta para sa mga taong maaaring nakararamdam ng pag-iisa. 
Iba rin ang hitsura ng mga Biyernes. Nagtatrabaho ang mga mag-aaral sa mga hardin at sa paligid ng kampus—nagpipinta, nagwawalis, nagwawalis ng mga tuyong dahon, nag-iipon ng kahoy, at ang mga buto sa lupa’y nagiging mga aralin tungkol sa salita ng Diyos. Ang linggo’y madalas na nagtatapos sa isang salu-salong campfire, kung saan ang mga preschooler at mas matatandang mag-aaral ay nagtitipon, nag-uusap, at naglalaro nang magkakasama. 
Sa paglipas ng panahon, napansin ni Agata at ng kanyang mga kasamahan ang pagbabago sa mga bata mismo. "Ang espiritu rito’y nagpapabago sa mga puso ng mga bata," aniya. "Nakikita namin ito sa paraan ng kanilang pakikipag-usap sa isa't isa,  pinag-iisipan kung ang salita ba nila’y makasasakit sa iba.  Kahit ang mga nasa unang baitang ay nagpapakita rin ng empatiya. Alam naming gumagawa ang Banal na Espiritu."
Isang maulang araw ang nagpatunay nang higit sa lahat.   Sa gitna ng isang binalak na lakbay-aral, naging napakasama ng panahon.   Ang labis na pagkabahala  ni  Agata’y hayagang nadama, kaya dalawang walong taong gulang—ang kanyang anak na babae at isang kaklase nito—ang nag-alok ng solusyon. "Huwag kang mag-alala," sabi nila. "Mananalangin kami."        Nanalangin nga sila, at huminto ang ulan. "Para sa kanila, panalangin ang unang tugon," ani Agata. "Naniniwala silang nakikinig ang Diyos—at nakikita nila ang mga resulta.

" Ngayon, naglilingkod si Agata bilang punong-guro ng paaralan, isang tungkuling tinanggihan niya noong una dahil nais niyang manatiling malapit sa mga mag-aaral.  Subalit malinaw ang tawag ng Diyos.      "Hindi lang ito isang paaralan," madalas niyang sabihin. "Ito ay isang larangan ng misyon." 

Sa KOMPAS, hinuhubog ang mga bata upang mamuhay nang may pagmamalasakit na nakasentro kay Kristo saan man sila magpunta. "Ang edukasyong ito’y pang-walang hanggan," pagninilay ni Agata,   "Nagsisimula ito rito ngunit nagpapatuloy hanggang sa langit."

Sa ngayon, muling lumalaki ang paaralan at limitado na ang espasyo. Kasalukuyan nang inihahanda ang mga plano upang magdagdag ng bagong palapag na may ilang silid-aralan at iba pang kinakailangang pasilidad upang mas maraming bata ang makapag-aral sa kapaligirang ito na nakasentro kay Kristo.  Bahagi ng inyong Handog sa Ikalabintatlong Sabbath ay mapupunta upang makatulong sa pagpapatayo ng karagdagang estrukturang ito para sa paaralang KOMPAS. May tiwala si Agata na kung paanong gumabay ang Diyos sa simula pa lang, patuloy Siyang mangunguna sa pamamagitan ng panalangin, mga dedikadong guro, at sa bukas-palad na pagbibigay ng mga mananampalataya sa buong mundo.

Story Tips
·  Show the location of Poland on a map.
·  Download photos for this story from Facebook: bit.ly/fb-mq.
·  Share facts related to Poland (see below)
Mission Post
·  Poland has 117 Seventh-day Adventist churches, 33 companies, and 6,032 members. With a population of 37,565,000, that is one church member for every 6,228 Poles.
·  Poland is one of the most religious countries in Europe, and Catholicism remains an
           important part of Polish society.
·  More than 70 percent of Poles are Catholic, 21 percent claim no affiliation, and 7 percent have no religion. Other Christian denominations only make up 1 percent of  the population.
·  The first Adventist workers, J. Laubhan and H. Szkubowicz moved to eastern Poland from Crimea. By 1893, the first church in what then was the territory of Poland was established.
Pagbubukas ng Biblia. -  Pagbubukas ng Mga Puso.    -   November 28
Monika.   -  Poland

Kailanman ay hindi pinlano ni Monika ang magturo sa isang paaralang Adventista.

 Nagsimula ang kanyang paglalakbay patungo sa silid-aralan nang halos hindi sinasadya habang may isang pag-uusap sa isang kasalan noong 2022.   May nagtanong sa kanya kung maaari siyang magturo ng kasaysayan sa KOMPAS Adventist Primary School.  Hindi siya sigurado, ngunit mayroon siyang malalim na pagmamahal sa kasaysayan, karanasan sa paggabay sa sarili niyang mga anak sa pamamagitan ng homeschooling, at mga taong ginugol sa pag-aaral kasama ang iba pang mga pamilya sa isang maliit na komunidad ng home-education.

Alam ko kung ano ang inaasahan sa kurikulum," ani Monika. "At alam ko kung paano natututo ang mga bata."   Sumang-ayon siyang subukan ito.

 Ngayon, nagtuturo si Monika ng kasaysayan mula baitang 4 hanggang 6.  Siya rin ang pangunahing guro sa silid-aralan para sa baitang 5 at 6, kung saan nananatili siya sa kanyang mga mag-aaral habang umangat sila ng baitang—isang pagpapatuloy na nagbibigay-daan sa kanya upang makilala silang mabuti. Nagtuturo rin siya ng kaunting Polish.  "Sama-sama kaming lumalago," aniya.
 Ang kanyang silid-aralan ay hindi tulad ng karaniwan. 

Nagmula ang mga mag-aaral sa iba't ibang kapaligiran at sistema ng paniniwala: Adventista, Katoliko, Calvinist, ateista, Buddhist, at Hare Krishna.  Ang ila’y hayagang nag-uusap tungkol sa reinkarnasyon.  Marami ang may mga espesyal na pangangailangan sa pag-aaral.  Isa itong pagsasama-samang maaaring magpahina ng loob sa ilang guro.   Gayonpaman  hindi ito inalintana ni Monika.

"Kailangan mong magpatuloy sa pag-abante," aniya. Nang gampanan niya ang kanyang tungkulin bilang pangunahing guro, nakita niya agad ang isang malaking hamon.  Kung nais nilang maging makabuluhan ang oras para sa Bibliya, kailangan muna ng mga mag-aaral na magtiwala sa mismong Bibliya.  Kaya sa halip na magsimula sa mga pamilyar na kuwento, nagsimula siya sa mga katanungan. 

Sa loob ng halos isang buwan, sinaliksik ng klase kung bakit may awtoridad ang Bibliya at kung paano inilalarawan ng Kasulatan ang sarili nito bilang ilaw, katotohanan, at isang buhay na salita. Araw-araw na binubuksan ng mga mag-aaral ang kanilang sariling Bibliya, nagbabasa ng mga sipi at ikinukumpara ang sinasabi ng Bibliya tungkol sa sarili nito.

"Sinisikap naming walang lumipas na araw na hindi namin binubuksan ang Bibliya," paliwanag ni Monika. "At palagi naming ipinapaliwanag nang malinaw na ang aming sinasabi’y nagmumula sa Kasulatan."  Ang pamamaraang iyon ang hinubog ng isang sandaling hinding-hindi niya malilimutan. Sa unang araw ng pasukan, habang ipinapaliwanag niya ang pang-araw-araw na iskedyul, isang batang lalaki ang nagtaas ng kamay. "Maaari ba kayong maniwala sa Diyos ngunit hindi sa iglesia?" tanong niya.  Hindi iyon madaling tanong. Umuwi si Monika at pinag-isipan iyon nang mahabang panahon. Sa wakas, nalaman niya kung paano sasagutin. "Oo," sabi niya sa bata. "Ganyan ako sa loob ng maraming taon." Ang sagot na iyon ang nagbukas ng pinto para sa isang mas malalim na bagay.

 Nauunawaan ni Monika ang mga pag-aalinlangan dahil naranasan niya ito mismo. Pinalaki siya ng isang ateistang amang hayagang kumukutya sa relihiyon.  Dahil mahal niya ito, pinagtibay niya ang mga pananaw nito.  Noong teenager pa siya, naniwala siyang ang pananampalataya’y isang ilusyon—ngunit isang tahimik na gabi ang nagpabago sa lahat. 

Habang nakaupong mag-isa sa kanyang desk isang gabi sa edad na labing-anim, nagsimula siyang mag-isip tungkol sa mundo at kung paano ito gumagana. "Hindi ito maaaring nangyari nang kusa na lang," napagtanto niya. Sa kadiliman, ibinuong-bulong niya ang kinikilala niya ngayon bilang kanyang unang panalangin: Kung mayroong Makapangyarihang Lakas, ipakita Mo ang Iyong Sarili sa akin.

 Ang panalanging iyon ang bahagyang nagbukas ng pinto. Mabagal ang naging mga kasagutan ng Diyos—sa pamamagitan ng mga aklat, pagkikipagkaibigan, at mga hindi inaasahang pagkakataon.  Binili niya ang kanyang unang Bibliya nang halos kaswal lamang, at inilagay ito nang hindi nagagalaw sa isang istante.  Kalaunan, sa pamamagitan ng mga kaibigang nagsasaliksik ng pananampalataya noong mga huling taon ng Poland sa ilalim ng komunismo, nagsimula siyang dumalo sa mga pagtitipon, nagtanong, at nagbukas ng Kasulatan para sa kanyang sarili.

Humantong ang ilang mga landasin sa mga dead end.  Nagpakita naman ang iba ng katotohanang may kasamang mali.  Ngunit isang bagay ang naging malinaw: Mapagkakatiwalaan ang Biblia, at si Hesus ay tunay.

 Kalaunan, dumalo si Monika sa mga serye ng evangelistic meeting ng mga Adventista sa Warsaw. Natutuhan niya roon ang mga biblikal na aral na hindi pa niya kailanman narinig noon. Sa wakas, isang araw ng Hunyo matapos ang kanyang mga pagsusulit sa high school, siya’y nabautismuhan. 

Ang paglalakbay na iyon ang humubog sa kanyang buhay. Ito rin ang humuhubog sa kanyang pagtuturo.  "Kapag nagtatanong ng mahihirap na bagay ang mga mag-aaral, hindi ako natatakot," ani Monika.  "Naranasan ko na rin iyan." 

Ngayon, marami sa kanyang mga mag-aaral ang hindi pa kailanman nakarinig ng mga pangunahing kuwento sa Bibliya—mga kuwentong madalas kabisado na ng mga batang Adventista. Dahan-dahan silang ipinapakilala ni Monika sa mga ito, kung minsan gamit ang mga aklat ng My Bible Friends, habang bumubuo ng isang magkakasamang pundasyon ng Kasulatan at pagtitiwala. 

Sa kanyang silid-aralan, kailanman ay hindi ipinipilit ang pananampalataya. Ito ay iniaalok nang malinaw, patuloy, at may pagmamahal. 

Ang inyong Handog sa Ikalabintatlong Sabbath ay magkakaroon ng malaking epekto sa paaralang KOMPAS, na magbibigay-daan upang lumawak ang paaralan sa pamamagitan ng pagdaragdag ng 200 metro kuwadrado. Magbibigay ito ng lubhang kinakailangang karagdagang espasyo para sa lumalagong paaralang ito. Maraming salamat sa inyong pagtulong sa pagsuporta sa misyon!

Story Tips
·  Show the location of Poland on a map.
·  Download photos for this story from Facebook: bit.ly/fb-mq.
·  Share facts related to Poland (see below)
Fast Facts
·  The official name of Poland is the Republicof Poland.
·  The capital and largest city of Polandis Warsaw.
·  The official language of Poland is Polish.
·  The Polish currency is the Złoty.
·  The name for Poland in Polish is Polska, meaning field or flatland.
·  Poland has around 10,000 lakes. The largest are Śniardwy and Mamry, while the deepest is Lake Hańcza at 356 feet (108.5 m) deep.








Ang Paaralang Naging Kanlungan. -  Poland. -  Zhanna   -  December 5

Nang pilitin ng digmaan sina Zhanna at Victor na iwan ang kanilang tahanan sa Ukraine, halos wala silang dinala kundi ang kanilang mga anak at ang kanilang pananampalataya.  Tulad ng maraming pamilyang tumatakas sa gulo, hindi nila alam kung saan sila mapapadpad o kung gaano katagal ang magiging paglalakbay.

Ang tiyak na alam ni Zhanna, gusto niyang patuloy  na  lumaki ang kanyang mga anak sa pamamagitan ng edukasyong Adventista.

 Sa Ukraine, maayos ang pagkakatatag ng mga paaralang Adventista, at umaasa ang pamilya Churprun na madidisiplina ang kanilang tatlong anak sa isang kapaligirang nakasentro sa pananampalataya. Ngunit isinara ng digmaan ang mga pintong hindi nila akalaing magsasara. Bilang mga lumikas, walang katiyakan ang kanilang kinabukasan at limitado ang kanilang mga pagpipilian.

Nang dumating ang pamilya sa Poland, binigyan sila ng pansamantalang tuluyan sa isang campus ng Iglesia kung saan mayroong isang bagong paaralang Adventista—ang KOMPAS. Para kay Zhanna, ang matuklasang may preschool at primary school doon ay tila isang sagot sa kanyang panalangin. 

Ngunit may isa pang hadlang na humarang sa kanila: pera. 

Tulad ng maraming pamilyang lumikas, walang natirang ipon ang mga Chuprun.   Hindi nila kayang bayaran ang matrikula sa pribadong paaralan. Gayunpaman, nanalangin pa rin si Zhanna. Hinangad niyang kahit isa man lang sa kanyang mga anak ay makapag-aral doon.

Tinanggap ang pinakabatang anak sa preschool sa mas mababang halaga ng matrikula. Nagpasalamat si Zhanna, ngunit mabigat pa rin ang kanyang loob para sa kanyang mas matatandang anak na kailangang pumasok sa mga pampublikong paaralan. 

Desididong tumulong sa anumang paraan, nagsimulang magtrabaho si Zhanna sa campus bilang tagalinis ng mga gusali. Si Victor naman ay tumulong sa mga gawaing pagmentena at konstruksiyon. Nagtrabaho sila nang may katapatan, tahimik, at may pasasalamat, nang hindi umaasang may higit pa rito ang posibleng mangyari.

Alalaong bagay nagpatuloy sa nanalangin si Zhanna.  Ang kanyang pinakamasidhing pangarap makapasok sa paaralang Adbentista ang kanyang anak na babaeng si Sofia.   Nang malaman ng mga pinuno ng paaralan ang sitwasyon ng pamilya, naghanap sila ng solusyon. Isang kahilingan ang ipinasa sa ASI (Adventist Laymen's Services and Industries) na nagpapaliwanag na ang mga batang lumikas ay naghahangad ng edukasyong Adbentista ngunit hindi kaya ang halaga nito.

Dumating ang sagot na may kasamang hindi inaasahang pagkabukas-palad.  Nagkaloob ng pondo upang matulungan si Sofia na makapag-aral sa paaralan sa loob ng isang buong taon. Dahil sa karagdagang tulong na ito, nabawasan ang kanyang matrikula  sa halagang kaya nang bayaran ng pamilya.  "Pangarap ito ni Zhanna," sabi ng isang guro, "ang makapag-aral dito ang kanyang anak."

Pumasok si Sofia sa paaralan at naging matagumpay ang kanyang pag-aaral.    Pagkaraan ng dalawa o tatlong taon, sa pamamagitan ng patuloy na suporta, nag-enrol din ang pinakamatandang anak na lalaki ng pamilya.    Sa ngayon, natutupad na ng pamilya Chuprun na pag-aralin ang kanilang tatlong anak sa isang kapaligirang hinubog ng pananampalataya, kabaitan, at layunin. 

Mabilis na naiangkop ni Sofia ang sarili at para kay Sofia, ang  paarala’y naging higit pa sa mga aralin at takdang-aralin.  Naging  lugar kung saan siya tunay na kabilang. 

Isang taon, naanyayahan ang mga mag-aaral na sumali sa mga klase sa paglangoy—isang opsyonal na aktibidad na nangangailangan ng dagdag na bayad.  Gustong sumali ni Sofia, ngunit hindi ito kaya ng kanyang pamilya.  Nang malaman ng isang guro ang sitwasyon, tahimik siyang tumulong at binayaran ang klase ni Sofia para sa buong taon.

 Walang ginawang anunsiyo. Walang hininging parangal. Ito ay isang simpleng gawa ng pagmamalasakit—isa sa marami pang nagbibigay-kahulugan sa diwa ng paaralan.

Para sa mga pamilyang tulad ng mga Chuprun, ang edukasyong Adventista ay hindi isang karangyaan.  Katatagan ito sa panahon ng matinding kaguluhan.  Isang espirituwal na pundasyon kapag ang lahat ng iba pang mga bagay ay walang katiyakan.   Isang paalala na kahit sa kanilang paglikas, hindi sila nakakalimutan. 

Ang mga anak ng mga Chuprun—sina Nahum, Sofia, at Natan—ay lumalaki ngayon, nag-aaral, at naglilingkod kasama ang mga kamag-aral mula sa Poland at iba pang mga bansa. Nag-aaral sila ng Banal na Kasulatan, nag-aaral sa labas ng silid-aralan, naglilingkod sa kanilang komunidad, at nararanasan ang pananampalatayang hindi lamang bilang isang paniniwala, kundi bilang isang buhay na paraan ng pamumuhay.

Ang kanilang kuwento ay isa lamang sa marami. Para kay Zhanna, ang sagot sa kanyang mga panalangin ay hindi dumating nang sabay-sabay. Dumating ito nang hakbang-hakbang—sa pamamagitan ng isang paaralan, isang komunidad, mga bukas-palad na puso, at isang Diyos na nakikinig.  At para sa kanyang mga anak, dumating ito sa anyo ng isang lugar kung saan sila’y kabilang.

 Ang KOMPAS ay higit pa sa isang paaralan. Ito ay isang lugar kung saan ang mga bata’y ligtas na natututo at lumalaki sa isang mapag-arugang kapaligiran, kung saan sila’y hinihimok na maging mas mapalapit sa Diyos at sa isa't isa. Maraming salamat sa inyong pagsuporta sa misyon sa pamamagitan ng buong-pusong pagbibigay sa Thirteenth Sabbath Offering.


S t o ry T i p s
·  Show the location of Poland on a map.
·  Download photos for this story fromFacebook: bit.ly/fb-mq.
·  Share facts related to Poland (see below)
Fast Facts
·  Several Poles are renowned in the history of science and technology.Nicolaus Copernicus (1473–1543) showed scientifically that the sun was the centerof the solar system rather than the Earth. Maria Skłodowska-Curie, or Marie Curie (1867–1934), was a Polish pioneer inradioactivity research. She was the first woman to win a Nobel Prize, and the first person to win twice.
·  Warsaw was almost completely destroyed by bombs in World War II. After the war, the city was rebuilt based on eighteenth- century paintings by the Venetian artist,Bernardo Bellotto.
·  Poland has the first upside down house. Built in a forest, visitors enter through the
· attic windows.










Ang Musikang Nagbukas ng Pintuan.   – United Kingdom.  – December 12
Fiona

Nang unang hilingin kay Fiona noong 2014 na pamunuan ang isang bagong music outreach project sa East London, nag-atubili siya.

Ang ideya’y nagmula sa mga pinuno ng mga simbahan ng East London Seventh-day Adventist na nag-uusap kung paano gagawa ng mga centers of influence sa kanilang mga komunidad. Nabanggit ang kalusugan at edukasyon.  Pagkatapos, may nagmungkahi ng isang paaralan ng musika. Si Pastor David Burnett, na nakakakilala kay Fiona dahil sa kanyang trabaho sa pagdidirekta ng malalaking choir at orkestra—kabilang ang 25 taon ng taunang pagtatanghal ng Messiah—ang nagmungkahi sa kanyang pangalan.

Sa simula, hindi siya sigurado. "Naisip ko nang magsimula ng isang bagay sa North London," sabi niya, "ngunit hindi iyon natuloy." Gayunpaman, nakatira siya sa East London. Matapos ang panalangin at pagninilay-nilay, sumang-ayon din siya. 

Noong Abril 5, 2015, nagbukas ang East London School of Classical Music (ELSOM) sa Clapton Seventh-day Adventist Church, sa London Borough ng Hackney.   Nagsimula sila sa apat na guro at humigit-kumulang sampung mag-aaral.  Dumaan sa rekomendasyon ng mga tao at sa mga anunsiyo sa simbahan ang pagtanggap sa mga estudyante.       Sa simula, karamihan sa mga mag-aaral ay nagmula sa mga lokal na kongregasyon, ngunit matapos ilunsad ang isang simpleng website noong 2016, mas maraming pamilyang hindi Adventista ang nagsimulang mag-enrol.  Pagkatapos, binago ng pandemya ang lahat.

Habang maraming programa ang pansamantalang huminto, nagpatuloy ang ELSOM. Isang magulang na eksperto sa IT ang tumulong sa pag-aayos ng Google Classroom upang makapagpasa ang mga mag-aaral ng kanilang mga takdang-aralin sa music theory. Halos kalahati ng mga estudyante ang nakasabay sa bagong paraan ng pag-aaral.  "Ayaw naming walang ginagawa ang mga bata," paliwanag ni Fiona.  "Binigyan sila ng musika ng kaayusan at pag-asa."

Sa kaparehong panahon, may isa pang programang pang-komunidad ang nagpapatakbo sa loob ng gusali ng iglesia: ang ES Baby Bank, na sumusuporta sa mahigit 300 pamilyang naghihikahos sa pamamagitan ng pagkain, damit, at mga pangunahing pangangailangan.   Habang pumapasok ang mga pamilya sa gusali, naririnig nila ang musikang klasikal na umaabot hanggang sa koridor.

"Ang musikang klasikal ay may nakagagamot na epekto," sabi ni Fiona. "Madalas magtanong ang mga magulang tungkol sa tunog." Nagsimulang dumating ang mga rekomendasyon mula sa mga social service, ahensyang sumusuporta sa kalusugan ng isip, at mga network na sumusuporta sa pamilya.       Personal na tinanggap ni Fiona ang ilang batang irekomenda sa pamamagitan ng Baby Bank, na marami’y nagmula sa mga pamilyang lumikas o mahirap ang kalagayan sa buhay.

Noong 2021, opisyal na nairihistro ang ELSOM bilang isang kawanggawa (charity) upang pormal na patatagin ang misyon nitong magkaloob ng edukasyon sa musikang klasikal para sa mga pamilyang kapus-palad. Ang mga gawad (grants) mula sa South England Conference, British Union Conference, at mga panlabas na pondo’y nagsimulang tumulong upang matustusan at maibaba ang halaga ng mga aralin. 

Sa kasalukuyan, ang paaralan ay lumago na mula sa sampung mag-aaral patungong 150. Labindalawang guro na ngayon ang naglilingkod, ang ilan ay pangharapan (in-person) at ang ilan naman ay online, kasabay ng pagsali ng mga estudyante na hindi lamang mula sa East London kundi maging mula sa Wales, Scotland, at iba pang lugar.

Isa sa pinakamalaking tagumpay ng paaralan ay dumating noong 2024, nang gawaran sila ng Arts Council ng 10,000 British Pounds para sa isang 17-linggong proyekto ng orkestra para sa mga bata at kabataang may edad na walo hanggang labinsiyam. Limampu't tatlong kabataan ang lumahok dito.  Dalawang pagtatanghal ang sumunod—isa sa Clapton Seventh-day Adventist Church at isa naman sa Royal College of Music.

Noong Abril 2025, ipinagdiwang ng ELSOM ang kanilang ikasampung anibersaryo sa pamamagitan ng isang linggo ng mga espesyal na kaganapan. Ang pinakatampok na bahagi’y nang ang isang miyembro ng Royal Family—ang Duchess of Gloucester—ay bumisita sa Clapton Church, nakinig sa isang dalawampung minutong pagtatanghal ng orkestra, at naglaan ng isang oras upang makasalamuha ang mga mag-aaral.

Sa likod ng mga eksena, patuloy ang paglago ng mga pakikipagtulungan. Sa pamamagitan ng koneksyon sa organisasyong "Nucleo," nakatanggap ang ELSOM ng higit sa tatlumpung donasyong instrumento—mga violin, viola, woodwind, at bass.  Isang pinsan naman ni Fiona ang tumulong upang makuha ang pangmatagalang paghiram ng isang buong set ng timpani, na nakatipid sa kawanggawa ng daan-daang pounds sa mga bayad sa renta bawat konsiyerto.

Sa ngayon," tumatawa si Fiona, "ang aking sala’y mukhang isang bodega ng mga instrumento." Ngunit ang espasyo ang naging pinakamalaking limitasyon ng paaralan. Dahil pangunahing nagpapatakbo tuwing Linggo at limitadong mga gabi ng weekday sa simbahan, ang ELSOM ay may mga waiting list at nakatatanggap ng mga bagong katanungan linggo-linggo.   Kasalukuyang pinag-aaralan ni Fiona at ng kanyang koponan ang pag-upa ng mas malaking lugar.

"Ang aming misyon ay maabot ang mas marami pang komunidad," sabi niya. "Ang musika ang pamamaraan. Sa pamamagitan ng musikang klasikal, ang mga taong hindi natin kasapi sa pananampalataya’y nagkakaroon ng pagkakataong makilala kung sino kami."

Ang mga mag-aaral ay may edad na lima hanggang walumpu't lima.   Ang ilan ay mga baguhan na sa unang pagkakataon pa lamang hahawak ng violin. Ang iba nama’y mga retiradong nag-aaral ng advanced music theory. Isang bagong inisyatibang tinatawag na "Generations United" ang naglalapit ngayon sa mga nakatatanda, mga tagapag-alaga (carers), mga bata, at mga pamilya sa mga choir at orkestra, kung saan nagpapahiram ng mga instrumento upang hind imaging hadlang ang pananalapi.    Para kay Fiona, ang layunin ay nananatiling simple: "Ito’y tungkol sa pagbabahagi ng mga pagkakataong ibinigay sa amin para sa mga tao na kung wala ito, maaaring hindi kailanman makaranas nito."

Ngayong quarter, ang inyong Thirteenth Sabbath Offering ay makatutulong upang maglingkod sa mga bata at mga pamilya sa pamamagitan ng isa pang proyektong nakabase sa komunidad—ang mga "SafeSpace2Be" hub.  Ito’y mga espasyong itatayo sa mga paaralan ng komunidad sa pakikipagtulungan sa mga lokal na iglesiang Adbentista.   Ang pagpapatuloy ng kapaligirang ito’y magkakaloob ng pangangalaga ng chaplain (chaplaincy care), paggabay (mentoring), suporta sa kagalingan (well-being support), at praktikal na tulong sa mga mag-aaral at sa kanilang mga pamilya.  Ang bawat hub ay magsisilbing isang maliit na center of influence kung saan ang mga komunidad ay makararanas ng malasakit, katatagan, at ng pag-ibig ni Kristo sa mga praktikal na pamamaraan.   Maraming salamat sa inyong pagsuporta sa ministeryong ito sa pamamagitan ng buong-pusong pagbibigay.

Story Tips
·  Show the location of the United Kingdom on a map.
·  Download photos for this story from Facebook: bit.ly/fb-mq.
·  Share facts related to the United Kingdom(see below)
Mission Post
·  The first Seventh-day Adventist workers to Britain were John N. Loughborough and his wife, Annie, who arrived in Southampton, England in 1878.
·  Soon after arriving in Britain, Loughborough adopted the motto “Onward, and no room for discouragement for those who humbly labor in God’s cause.”
·  Although progress was slow, by the time the Loughboroughs returned to the United States in 1883, 100 people had been baptized
Higit Pa Sa Musika.  -  United Kingdom. – Kieron.  – December 19

Nang unang humawak ng biyolin si Kieron sa edad na apat, hindi lang ito dahil sa sarili niyang ideya. Nagsimula na kasi sa mga aralin ang kanyang kuya, at mayroong isang malinaw na patakaran ang kanilang ina. "Kung tutugtog ka ng biyolin, tugtugin mo ito nang tama." 

At ganoon nga ang ginawa ni Kieron.   Ipinanganak sa London, lumaki siya nang labimpitong taon sa Grenada bago bumalik sa UK noong 2019.  Naniwala ang kanyang ina na ang paglipat ay magbibigay sa kanyang mga anak ng mas magandang pagkakataon.  "Ayaw niya kaming malimitahan sa aming mararating," sabi niya.  "Nais niya kaming makaranas nang higit pa."

Ang musika ang naging daan. Sa edad na labintatlo, nagtuturo na ng piyano at biyolin si Kieron.   Siya ang nangunguna sa mga praktis, nagmamando ng mga grupo, at nakilala sa pagkakaroon ng disiplina at kahusayan.  "Ako ang may pinakamataas na marka sa aking grupo at ako ang mas-pinakikinggan," sabi niya.   Likas na sa kanya ang pagiging responsable.

Nang bumalik siya sa London, kinausap niya si Fiona sa East London School of Classical Music (ELSCM).   Doon nag-aral ang kanyang kuya ilang taon na ang nakalipas, at kilalang-kilala nito ang direktor.  Tumawag si Kieron at tinanong lang kung may bakanteng trabaho. 

"Meron naman," sabi niya habang nakangiti. "Nangangailangan siya ng guro sa theory." Ipinagpipilitan niyang napakahalaga ng music theory.  "Para itong pag-aaral ng wika. Walang kuwentang magsalita ng Pranses kung hindi mo naman ito nababasa.   Ganoon din sa musika—kailangan mo itong maiintindihan."

Ang pag-unawang iyan ang humubog sa kanyang buong karera.  Ngayong 27 taong gulang na siya, nakatutugtog na si Kieron ng pitong instrumento: biyolin, biyola, tselo, kontrabaho, piyano, bass guitar, at klarinete. Ang kanyang matibay na kaalaman sa teorya ang nagbibigay sa kanya ng kumpiyansa na magpalipat-lipat sa mga ito.

"Madaling tumugtog ng musika," sabi niya. "Hindi laging madaling umunawa rito." Sa ELSCM, lumawak na ang kanyang tungkulin. Ang nagsimula bilang pagtuturo ng teorya hanggan sa pamunuan  ang strings section ng orkestra, at kalaunan  naging Assistant Music Director.   Siya ang nagpaplano ng repertoire, nagpapadaloy ng mga sectional rehearsal, humahawak ng baton kapag kinakailangan, at gumagabay sa mga batang musikero.

Humigit-kumulang 75 mag-aaral ang nag-aaral sa ilalim ng kanyang gabay. Ang strings section pa lamang ay kinabibilangan na ng higit sa 20 manunugtog.   Ngunit para kay Kieron, ang musika’y hindi kailanman tungkol lamang sa mga nota.

May mga estudyante ako na hindi talaga nagsasalita noong una silang dumating," wika niya. "Ngayon, may kumpiyansa na sila at marunong nang magpahayag ng sarili.   Hindi lang ito tungkol sa musika—tungkol ito sa relasyon."  Naniniwala siyang ang musika ang nagbubunyag ng tunay na pagkatao.

"Kung ang isang bata’y mahiyain, maririnig mo ito sa kanilang pagtugtog. Kung sila’y pabaya, maririnig mo rin ito. Kung masipag sila, maririnig mo rin iyon. Pinalalakas ng musika ang personalidad—hindi mo ito maitatago."

Ang katapatang iyan ang humubog din sa kanya. Noong bata pa siya, ang pagkadismaya’y dumarating sa puntong napapalo niya ang piyano kapag nagkakamali siya.   Mahinahong sasabihin ng kanyang ina na "maglagay ng tubig sa iyong alak" — upang bawasang muli ang tindi ng kanyang emosyon at matuto ng pagpipigil sa sarili. 

Ang musika ay naging isang salamin.

“Kapag nahihirapan ka sa isang bahagi ng tugtugin, kailangan mong itanong: Ang musika ba ang may problema o ako?” pagninilay niya. “Minsan, ang personalidad mo lang talaga ang may dala.”

 Sa paglipas ng mga taon, pinanood niya ang kanyang mga dating estudyanteng nagtatanghal sa mga sikat na lugar tulad ng Royal Albert Hall sa London at tumugon sa mga tawag para sa mga propesyonal na recording session. Ang makita ang kanilang paglago’y nagbibigay sa kanya ng malalim na kasiyahan.

Mahalaga ang pamana,” sabi niya. “Paraan ito ng pagsasabing narito ako. May iniwan akong bakas.” Ang kanyang pananampalataya ang bumuo sa kanyang musika.   Kabilang sa kanyang mga paboritong himno ang “Come Thou Fount,” “It Is Well,” at “Great Is Thy Faithfulness.”  Naniniwala siyang hinuhubog ng sagradong musika ang puso kung paanong hinuhubog ng teknik ang mga kamay.

Ang musika,” sabi niya, “ay pinipilit kang maramdaman ang mga bagay na maaari mo sanang iwasan.   May kagandahan maging sa pagpupursigi, ang likas na gantimpala’y higit pa sa dusa,” sabi niya.    “At kung minsan, ang mismong pagdurusa’y nagiging sining. 
Sa ELSOM, higit pa sa mga scala at sonata ang nakikita niya.  Nakikita niya ang pagkabuo ng kumpiyansa, ang pag-unlad ng disiplina, at ang pagpapatatag ng pananampalataya.

 “Hindi lang ito tungkol sa pag-aaral ng instrumento,” sabi niya. “Tungkol ito sa pagiging isang ganap na tao.”

Makapangyarihang hinahawakan ng mga Seventh-day Adventist ang buhay ng mga bata at kabataan sa buong United Kingdom. Sa Ikalabintatlong Sabbath na ito, maaari mong tulungan ang mga bata sa England na hindi nakakapag-aral sa isang paaralang tulad ng ELSCM ngunit nangangailangan ng taong magmamalasakit sa kanila. Ang handog sa kuwarter na ito’y makatutulong sa Seventh-day Adventist Church sa UK na magtatag ng maliliit na sentro, ang "Safe Space2Be," para sa mga bata sa mga pampublikong paaralan sa buong England na nakararanas ng pag-aalala, kalungkutan, o takot.   Ang mga mental health hub ay magbibigay ng konsultasyon at iba pang serbisyong sumusuporta  sa mga batang nasa panganib pati na sa kanilang mga pamilya. Maraming salamat sa inyong suporta

Story Tips
·  Show the location of the United Kingdom on a map.
·  Download photos for this story from Facebook: bit.ly/fb-mq.
·  Share facts related to the United Kingdom (see below)
Fast Facts
·  The United Kingdom of Great Britain and Northern Ireland is usually known as the United Kingdom (UK) or simply Britain.
·  Although the terms are often used interchangeably, the UK is a political entity; Great Britain refers to the territory of the island containing England, Scotland, and Wales; and the British Isles includes the islands of Great Britain, Ireland, and the many smaller surrounding islands.
·  The capital of the UK is London, in England.
·  The currency of the UK is the Pound sterling, meaning it is based on sterling silver, rather than gold.
·  In 1884, the Royal Greenwich Observatory in London was chosen as the prime meridian, dividing the world into the East and West Hemispheres.
·  The first postage stamp in the world was issued in the UK in 1840.
·  London has the oldest subway system,opened in 1863.



Nagtalaga Para Maglingkod. -     13th Sabbath.   -          December 26
Yeron

Nang unang sumali si Yeron sa East London School of Classical Music (ELSCM) noong nakalipas na halos pitong taon, nais lang niya noong matutong tumugtog ng biyolin.  Hindi niya napagtantong ang disiplina ng musika’y huhubog din hindi lamang sa kanyang kasanayan kundi gayon din sa kanyang pananampalataya

Nagsimula siya sa biyolin.   Pagakaraan ng isang taon, idinagdag niya ang trompeta.  Kasabay ng pagtatanghal, nag-aaral din siya ng music theory kung saan natututuhan niyang magkuwenta ng mga ritmo, magsuri ng mga bahagi ng tugtugin, at umunawa sa istruktura at harmoniya.

Minsan, nahaharap tayo sa mga hamon,” pagninilay niya. “Kahit alam mo na ang teorya, kailangan mo pa rin itong isabuhay.” Ang leksyon iyan, pag-amin niya, ay angkop  din sa kabila ng musika.

 Ngayong isa siyang estudyante sa unibersidad na nag-aaral ng negosyo sa London Metropolitan University, patuloy na naglilingkod nang may katapatan si Yeron sa kanyang lokal na iglesia sa Tottenham.  Ang kanyang kuya ang tumutugtog ng piyano, habang si Yeron naman ang tumutugtog ng biyolin.   Magkasama nilang regular na pinangungunahan ang musika para sa mga pagsamba.

“Inilaan namin ang aming sarili sa iglesia para maglingkod sa Diyos,” simpleng sabi niya.

 Dahil lumaki sa isang Kristiyanong tahanan, ang musika’y hindi kailanman naging libangan lamang. Ang kanyang ina, na noong kabataan niya’y kumakanta sa Ethiopia, ay mapilit sa pagkakaroon ng disiplina at dedikasyon.   Ang kanyang ama nama’y mahilig sa mga himno, lalo na sa mga tumutukoy sa pagbabalik ni Cristo.  Tuwing Biyernes ng gabi, nagtitipon ang pamilya para sa pagsamba—sama-samang kumakanta, nagdarasal, at tumutugtog.

Ang mga gawaing iyon ang  bumuo ng isang matatag na katangian sa kanyang pagkatao. 

Binigyan ng ELSOM si Yeron ng mga pagkakataong hindi niya kailanman inaasahan. Nakapagtanghal na siya sa mga Iglesia  sa buong London, nakasali sa mga konsiyerto ng orkestra sa puso ng London, at nakatugtog pa sa harap ng HRH The Duchess of Gloucester noong pagdiriwang ng ikasampung anibersaryo ng paaralan. 

“Malaking sandali iyon,” sabi niya. “Ngunit ang pinakamagandang bahagi ng mga awiting tinutugtog namin ay laging nagpupuri sa Panginoon.” 
Maingat na pinipili ng kanyang guro sa biyolin ang mga repertoire na nagpapakita ng mga Kristiyanong pagpapahalaga. Ang mga programa sa Pasko’y napupuno ng mga himnong nagdiriwang sa kapanganakan ni Cristo.   Ang sagradong musika’y hindi isang pahabol lamang—ito ang pinakasentro.

“Malaki ang naging positibong epekto nito sa aking pananampalataya sa Panginoon,” sabi ni Yeron. “Imposibleng magtanghal kami ng mga awiting hindi nagpapakita sa Diyos.”

Gayunpaman, ang mga eksaminasyon sa pagtatanghal ay maaaring nakatatakot. Ang mga panlabas na tagasuri mula sa Trinity College ang nagtatasa sa bawat estudyante.   Mataas ang mga pamantayan, at inaasahan ang kahusayan. 

“Nakakatakot noong una,” pag-amin niya, “ngunit sa paglipas ng panahon,  nagiging mas madali na rin ito. 

Sa pamamagitan ng musika, natutuhan ni Yeron ang pagpupursigi; sa pamamagitan ng pagtatanghal sa harap ng madla, ang kumpiyansa; at sa pamamagitan ng mga sagradong repertoire, ang espirituwal na dedikasyon.”

“Nakita rin niya kung paano hinuhubog ng musika ang karakter.   Ang disiplina sa pag-eensayo’y umaapaw patungo sa disiplina sa buhay. Ang pagbibigay-pansin sa detalye ang bumubuo ng responsibilidad.  Ang pagtugtog sa loob ng isang orkestra ang nagtuturo ng pakikipagtulungan at pagpapakumbaba. 

‘Sa musika, hindi ka pwedeng magtago,’ paliwanag niya. ‘Kailangan mong gampanan nang mahusay ang iyong bahagi para magtagumpay ang lahat.’

 Sa isang lungsod na kasinglaki at kasing-gulo ng London, kung saan patuloy ang mga abala at panggigipit, ang ELSCM ay nagbigay ng isang bagay na matatag at may layunin: isang komunidad na nakasandig sa kahusayan at pananampalataya.”

“Ngayon, tinitingnan ni Yeron ang musika hindi lang bilang isang kasanayan kundi bilang isang ministeryo. 

‘Para sa akin, talagang kahanga-hanga ang ELSCM,’ sabi niya. ‘Marami kang matututuhan. Tinutulungan kami ng mga guro sa mga kahirapan.   At ginagamit namin ang aming mga natutuhan para maglingkod sa Diyos.’ 
Ang kanyang dedikasyon sa kahusayan, sa disiplina, at higit sa lahat kay Cristo, ay patuloy na lumalago. Ang mga kabataang tulad ni Yeron ay napapatatag kapag ang pananampalataya at komunidad ay nagtutulungan.”

Sa Ikalabintatlong Sabbath na ito, maaari mong tulungan ang mga bata sa England na hindi nakakapag-aral sa isang paaralang tulad ng ELSCM ngunit nangangailangan ng taong magmamalasakit sa kanila. Ang handog sa kuwarter na ito’y makatutulong upang maitatag ang isang "SafeSpace2Be" para sa mga bata sa mga pampublikong paaralan na nakararanas ng pag-aalala, kalungkutan, o takot. Ang handog ay mapupunta rin sa tatlo pang proyekto sa Trans-European Division, kabilang ang: Isang Family Mission Center para sa OIKOS church plant sa Helsinki, Finland; ang pagpapalawak ng KOMPAS, ang kauna-unahang Paaralang Elementarya ng Adventista sa Poland; at ang muling pagtatayo ng gusali ng Seventh-day Adventist Church sa Zagreb, Croatia. Maraming salamat sa inyong bukas-palad na pagbibigay sa handog para sa Ikalabintatlong Sabbath ngayon! [footnoteRef:1] [1:  ] 



Story Tips
 Show the location of the United Kingdom on a map.
 Download photos for this story from. Facebook: bit.ly/fb-mq.
 Share facts related to the United Kingdom (see below)
Mission Post
·  The British Union Conference was organized in 1903, with a membership of 1,160.
·  There are seven Adventist schools in Britain: Newbold College of Higher Education, Stanborough Park Secondary School, Stanborough Park Primary School, Newbold School, Hyland House School, Harper Bell School, and Flete Wood School.
Fast Facts
·  The official language of the UK is English, although there are recognized regional languages, including Scots, Ulster Scots,Scottish Gaelic, Welsh, Cornish, and Irish.
·  The Kingdom of Great Britain was formed by the Acts of Union in 1707 when the Kingdoms of England and Scotland united.
·  In 1800, another Act of Union united Great Britain with the Kingdom of Ireland.  Although most of the island of Ireland has become an independent country, the northern part of the country remains part of the United Kingdom.
·  The water separating the UK from the rest of Europe is known as the English Channel, while the water between Ireland and the rest of Britain is called the Irish Sea.
Isinalin sa Tagalog ni (Gng.) Clemence B. Esperanza.                                             -  AMICUS UP Diliman Church, Quezon City

